Zašto je Crna Gora test Trampovih namera i mogućnosti? - Sputnjik Srbija\n21:05 14 Jul 2020\n12:10 26.03.2017 (osveženo 21:23 27.03.2017) Preuzmite kraći link\nOsamnaest godina posle agresije na našu zemlju kojom je pokazao da može da čini sve što hoće, NATO se našao na (ne)očekivanom raskršću.\nNe samo zato što su Rusija i Kina u međuvremenu postale sile koje moć NATO-a uspešno suzbijaju već i zbog toga što niko ne može da bude sasvim siguran ni kako će se prema ovoj alijansi ubuduće postaviti administracija novog američkog predsednika Donalda Trampa, koja ne prestaje da šalje oprečne signale o svojoj posvećenosti NATO-u, kakvi su sve donedavno bili nezamislivi.\nZašto je američki državni sekretar Reks Tilerson pozvao Senat da se saglasi s ulaskom Crne Gore u NATO, a zašto Senat to još nije učinio? Zašto je Tilerson najavio da neće ići na sastanak NATO šefova diplomatije početkom aprila, da li će ipak otići, i zašto se ova situacija, kako god da se razreši, u NATO krugovima ocenjuje kao „potpuna katastrofa“? Najzad, kako će na buduće odnose SAD s NATO-om, ali i sa Rusijom, uticati rasplet špijunske afere u Vašingtonu, koja ovih dana postaje sve interesantnija?\nO ovim su pitanjima u „Novom Sputnjik poretku“ govorili diplomata Zoran Milivojević i istoričar Saša Adamović.\nKao što je poznato, skoro sve NATO zemlje Crnoj Gori su dale zeleno svetlo za ulazak u Alijansu, SAD još ne, Rusija se tome oštro usprotivila. Imajući to u vidu, da li će ovo pitanje — ulaska Crne Gore u NATO — predstavljati važan pokazatelj budućeg američkog odnosa i prema NATO-u i prema Rusiji? Ili je pak Crna Gora isuviše sitna da bi imala toliki značaj?\n„Crna Gora, u smislu svog vojnog potencijala, za NATO ništa ne znači, međutim, u političkom smislu bi njen prijem značio prodor NATO-a u onu ’liniju vatre‘, u prostor za koji se smatra da ga Rusija i dalje kontroliše. To je sav smisao ulaska Crne Gore u NATO“, objašnjava Zoran Milivojević, napominjući da „Crna Gora predstavlja pitanje kontinuiteta ili diskontinuiteta s prethodnom politikom, i Tramp sada ima priliku da to preseče… Ulazak Crne Gore u NATO bio bi poen u korist jastrebova koji i dalje pokušavaju da nametnu politiku intervencionizma“.\nDa nova vašingtonska administracija zaista okleva, kao da ni sama još ne zna šta će s Crnom Gorom, očigledno je ako se podsetimo da su u ranijim proširenjima NATO-a, na primer, kada su 2008/9. u Pakt ulazile Albanija i Hrvatska, SAD bile među prvima koje su sprovele proceduru ratifikacije prijema, dok se sada nalaze na samom začelju tog procesa.\n„Ovo oklevanje je“, smatra Saša Adamović, „logično, jer se promenila administracija u SAD, a Tramp je tokom kampanje o NATO-u govorio kao o prevaziđenom i zastarelom, i da Amerika više nema nameru da nameće svoje vrednosti i menja režime po svetu… Od Trampove pobede, NATO se ponaša kao jedna odmetnuta sila, koja pokušava da vodi politiku nezavisnu od Amerike i njenog predsednika“.\nIstovremeno, međutim, dodaje Adamović, Tramp se sve vreme suočava s velikim unutrašnjim otporima, pre svega na spoljnopolitičkom planu, a naročito u vezi s Rusijom (što je, opet, direktno povezano i sa pitanjem dalje uloge NATO-a).\n„Postoje dve struje unutar Republikanske partije, jedna koja blokira Crnu Goru, druga koja želi da je uvuče u NATO“, napominje i Zoran Milivojević, navodeći primer senatora Džona Mekejna i njemu sličnih jastrebova kojima je „bliža ona poražena, klintonistička spoljna politika“.\n„Mekejn je“, dodaje Adamović, „na izvestan način kidnapovao američku spoljnu politiku, jer mu je jako stalo da nametne sopstvenu agendu, pogotovo kada je Rusija u pitanju. Nije ni čudo što ga je Tramp optužio da koristi svaku priliku da izazove Treći svetski rat“.\nDan D, što se Crne Gore tiče, mogao bi da bude NATO samit koji se održava 24. i 25. maja. Može li se dogoditi da do tada Crna Gora ne postane njegova 29. članica?\nZoran Milivojević: „To će zavisiti od samog predsednika SAD, na njemu je da preseče i da odluči, a on se o ovom pitanju još nije javno izjasnio“.\nVeliko uzbuđenje u NATO krugovima izazvala je vest ove nedelje da državni sekretar SAD Reks Tilerson neće prisustvovati sastanku NATO šefova diplomatije 5. i 6. aprila, iako bi mu to bio prvi takav sastanak, što slučaju dodatno daje na težini. Usledila je svojevrsna kontrola štete u vidu najava da se traži novi datum koji bi svima odgovarao, međutim, ocenjuje se da je šteta već učinjena. Reč je o situaciji bez presedana, prokomentarisao je bivši američki ambasador pri NATO-u Ivo Daalder, čule su se i ocene da su američki saveznici „alarmirani i zabrinuti“ kako god da se ova situacija razreši, čak i da je reč o „totalnoj katastrofi“.\nDok crnogorsko pitanje predstavlja nasleđe iz prethodnog perioda, upravo u ovoj situaciji, smatra Zoran Milivojević, „ogleda se Trampova nova politika“. „To nije Tilersonova odluka, to je lično Trampova odluka…“\n„Njima su odnosi sa moćnom Kinom i Rusijom koja se vratila na veliku svetsku scenu mnogo važniji“, opisuje Adamović Tilersonove i Trampove motive da se spomenuti NATO sastanak preskoči zbog susreta s kineskim predsednikom Si Đinpingom u Vašingtonu i potonjeg odlaska američkog državnog sekretara u zvaničnu posetu Rusiji.\nKljučno pitanje, pa i u vezi sa budućim odnosom SAD prema NATO-u odnosno prema Rusiji, čini se, jeste pitanje da li će Tramp — pod uslovom da iskreno želi da popravi odnose s Rusijom i da prekine dosadašnju, klintonističku, politiku globalnog intervencionizma — uspeti da sprovede ono što je najavio, a što američka „duboka država“, koja uključuje i NATO strukture, pokušava da osujeti.\nVažnu pobedu u ovom ratu moglo bi da predstavlja razrešenje afere „Obamagejt“, odnosno pitanja da li su doskorašnji predsednik SAD Barak Obama i delovi američke obaveštajne zajednice nelegalno prisluškivali Trampa i njegov tim sve do inauguracije i preuzimanja vlasti, u pokušaju da osujete najavljene promene američke politike. Ovo pitanje još je otvoreno, ali utisak je da su stvari krenule u korist Trampovih tvrdnji da ga Obama jeste prisluškivao, budući da je predsednik kongresnog Odbora za obaveštajne poslove Devin Nunjez otkrio ove srede da je dobio dokaze da je prisluškivanja zaista bilo, a televizija „Foks“ javila je u petak i da je pronađen i smoking gun, to jest, definitivni dokaz da su Tramp i njegovi saradnici tajno nadzirani i pre i posle prošlogodišnjih izbora.\nZoran Milivojević veruje da će Tramp izaći kao pobednik iz ovog okršaja s dosadašnjim sistemom, a to bi onda „imalo relaksirajući uticaj na odnose SAD sa Rusijom, jer će prestati napadi na njega zbog jednog potpuno normalnog i logičnog zalaganja za saradnju sa globalnim partnerima“.\nZaključuje Saša Adamović: „Za dobrobit svih nas, pa i čitavog sveta, bilo bi dobro da on pobedi. Mi, Srbi, u tom klintonovskom svetu živimo u proteklih 25 godina, i on je prema Srbima bio veoma nepravedan i surov, i ovo je prilika da se taj svet uzdrma… Bitka jeste teška, ali nije unapred izgubljena. U toku je tranzicioni period, težak i ozbiljan, osetljiv, no, Tramp nije bez šanse“.


Slavni glumac umro u 53. godini, a sada je otkriven uzrok smrti - Smedia\nSlavni glumac umro u 53. godini, a sada je otkriven uzrok smrti\n07.04.2018 | 12:16\nPre dva meseca mnoge je iznenadila vest o smrti glumca koji je slavu stekao tumačeći lik ljubičastog teletabisa.\nSajmon Berns pre tri meseca je pronađen mrtav u 53. godini, na ulicama Liverpula. Pretpostavilo se da se glumac smrzao, a nakon određenog vremena nalazi su potvrdili da je glumac nastradao od mešavine alkohola i hladnoće.\nKako prenose strani mediji, Berns je uneo veću količinu alkohola u sebe, a nakon toga je zaspao na ulicama Liverpula.\nGlumac je postigao veliki uspeh u "Teletabisima", ali u poslednje vreme je živeo kao podstanar u ovom gradu nakon razvoda od Eme Robins, piše "Independent.co.uk".


Polovni MOL terminalni tegljači oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Oprema za luke i kontejnere > Terminalni tegljači > MOL\nPolovna MOL terminalni tegljači na prodaju\nOvde je kompletna lista polovnih MOL terminalni tegljači oglasa za prodaju na Mascusu. MOL terminalni tegljači oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o MOL terminalni tegljači u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji MOL terminalni tegljači i druge opreme\nOvde je kompletna lista polovnih MOL terminalni tegljači za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og MOL terminalni tegljači koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji MOL terminalni tegljači.


Nadzorni odbor Lufthanse odložio dogovor o državnoj pomoći › Made-in-Germany.rs\nNezadovoljan uslovima koje je postavila Evropska unija, Nadzorni odbor najveće nemačke avio-kompanije Lufthansa odložio je donošenje odluke o spasilačkom paketu državne finansijske pomoći vrednom 9 milijardi eura.\nIako se očekivalo se da će Nadzorni odbor uspeti da dogovori uslove za dobijanje državne pomoći za spas kompanije, Evropska komisija (EK) je zatražila od Lufthanse da se odrekne šest slotova od ukupno 300 na aerodromima u Frankfurtu i Minhenu, gde poseduje dve trećine tržišnog udela.\nU Lufthansi nisu bili spremni da prihvate ovakve uslove, navodeći da će takav zahtev “dovesti do slabljenja” funkcije njenih matičnih aerodroma kao glavnih vazduhoplovnih čvorišta, prenosi agencija Rojters.\n„Posledični ekonomski uticaj ovakvog zahteva na kompaniju i planiranu otplatu sredstava iz paketa stabilizacionih mera, kao i mogući alternativni scenariji, moraju se intenzivno analizirati“, poručili su iz avio-kompanije ističući da Nadzorni odbor i dalje smatra plan spasavanja “jedinom održivom alternativom za očuvanje solventnosti”.\nDve trećine radnika Lufthanse radi skraćeno\nZa spas Lufthanse devet mlrd. eura iz budžeta\nNemačka preuzima 20 posto udela u Lufthansi\nNemački paket pomoći biće dovoljan za 2 meseca\nOd MiG na 29/05/2020 / AKTUELNO / Ostavite komentar\nGorenje fabriku u Zaječaru iznajmljuje nemačkom Emotionu


SAD donirale Kosovu prvi kontingent od ukupno od više od pola miliona doza Fajzer vakcine | Radio Kosovska Mitrovica\nSAD donirale Kosovu prvi kontingent od ukupno od više od pola miliona doza Fajzer vakcine\n20. August, 2021 15:25 |\nSAD donirale Kosovu prvi kontingent od ukupno od više od pola miliona doza Fajzer vakcine.Ispunjavajući obećanje predsednika Bajdena da će pomoći globalnim partnerima u borbi protiv kovida-19, Sjedinjene Američke Države donirale su danas Kosovu prvi kontingent od ukupno očekivanih 503.100 doza veoma efikasne i sigurne vakcine Fajzer koja spašava živote. Ovo predstavlja najveću pojedinačnu donaciju vakcina protiv kovida-19 od bilo koje zemlje ili organizacije Kosovu. Sa ovim dozama, kosovska vlada biće u mogućnosti da u potpunosti vakciniše i zaštiti svoje građane što će je dovesti za 20 odsto bliže u ostvarivanju svog celokupnog cilja vakcinacije.\nDanašnja pošiljka je deo obećanja predsednika Bajdena da podeli doze vakcina protiv kovida-19 iz domaćih SAD zaliha kako bi se podržale globalne potrebe. Upravo zbog toga što nijedna zemlja ne može sama da pobedi kovid-19, Sjedinjene Američke Države su se početkom juna obavezale da podele 80 miliona vakcina sa svetom. Zaključno sa 3. avgustom donirali smo i isporučili preko 110 miliona doza u više od 60 zemalja i ovo je samo početak. Kao što je predsednik Bajden rekao: „Delimo ove doze ne da bismo obezbedili usluge ili ustupke. Delimo ove vakcine da spasimo živote i vodimo svet ka okončanju pandemije.“\nGovoreći na svečanoj ceremoniji dočeka vakcina, ambasador Filip S. Kosnet je rekao: „Vakcine deluju samo ako se pojedinci vakcinišu. Mnogi ljudi i dalje veruju da vakcina nije neophodna ili da ako su dobili ili su preležali kovid da ne mogu ponovo da se razbole. Ovo jednostavno nije tačno, posebno u svetlu dramatičnog povećanja slučajeva uzrokovanih sojom delta. Zato vas molim da se vakcinišete kako biste zaštitili sebe, svoje porodice i svoje zajednice.“\nDonirane vakcine Sjedinjenih Američkih Država isporučene su putem Kovaks mehanizma avansne tržišne obaveze (COVAX AMC), globalne inicijative za podršku pravičnog pristupa sigurnim i efikasnim vakcinama protiv kovida-19. Sa svojim finansijskim doprinosom od 4 milijarde američkih dolara Globalnom savezu za vakcine i imunizaciju (Gavi), Sjedinjene Američke Države su najveći pojedinačni finansijski donator Kovaks mehanizmu. Kovaksom zajedno upravljaju Koalicija za spremnost i inovacije protiv epidemije (CEPI), Gavi-Globalni savez za vakcine i imunizaciju, Svetska zdravstvena organizacija (WHO) i UNICEF kao ključni partneri u isporuci. Sa ovom pošiljkom, Kosovo je primilo preko 700.000 doza putem COVAX AMC.\nOsim vakcina, od početka pandemije, Sjedinjene Američke Države obezbedile su oko 4 miliona američkih dolara u vidu zaštitne opreme, medicinske opreme, bespovratnih sredstava za onlajn učenje i druge vidove pomoći u vezi sa kovidom -19 kako bi se pomoglo školama, medicinskim ustanovama, porodicama i zajednicama širom 38 kosovskih opština. Pružajući pomoć danas, postavljamo temelj za suvereno, samostalno i otporno Kosovo sutra; ono koje prihvata svoje odgovornosti ovde na Kosovu, ali i kao ravnopravan partner u regionu, u Evropi i svetu, saop[teno je iz ambasade SAD u Prištini.\nIzvor: Radio Kosovska Mitrovica( saopštenje ambasade SAD)


ZAMJENIK NAČELNIKA OPŠTINE SREBRENICA ODLUČAN: "Mi sigurno nećemo dozvoliti da se naša djeca osjećaju ugroženo" - Vijesti\nPočetna/Vijesti/ZAMJENIK NAČELNIKA OPŠTINE SREBRENICA ODLUČAN: “Mi sigurno nećemo dozvoliti da se naša djeca osjećaju ugroženo”\n“Zbog niza propusta u radu direktor Jovanović bi sam trebao da podnese ostavku; smatramo da ukoliko sam ne podnese ostavku, treba biti smijenjen s pozicije koju obnaša”\n“Postavljamo pitanje da li su učenici bošnjačke nacionalnosti sigurni da pohađaju nastavu. Pored toga, zabrinjavajući je izostanak bilo kakve reakcije od strane uprave škole, prije svega direktora. Od direktora Prve osnovne škole Dragog Jovanovića za početak očekujemo javno izvinjenje učenicima i roditeljima bošnjačke nacionalnosti.\nZbog niza propusta u radu direktor Jovanović bi sam trebao da podnese ostavku. Smatramo da ukoliko sam ne podnese ostavku, treba biti smijenjen s pozicije koju obnaša”, smatra Fejzić.\n“Roditeljima bošnjačke nacionalnosti čija djeca pohađaju Prvu osnovnu školu stojimo na raspolaganju, i u razgovoru i saradnji s njima vidjet ćemo koji su naredni koraci koje treba poduzeti. Ne možemo i nećemo dozvoliti da se naša djeca osjećaju ugroženo u prostorijama gdje bi trebalo da im se prenosi znanje”, naglašava Fejzić u izjavi za javnost.


Završen peti Kristina kup\nNaslovnica Sjeverni Sandžak Novi Pazar Završen peti Kristina kup\nEkipa novopazarskog Nacionala osvojila je fudbalski Kristina kup za generaciju 2006, najbolji kod 2007. godišta bio je beogradski Partizan, Sportklub 99 iz Novog Pazara slavio je kod dječaka rođenih 2008, a pazarski Dandi bio je bez premca u godinu mlađem uzrastu.\nNa pobedničkom postolju kod 2006. godišta, tim redosledom, našli su se novopazarski klubovi Nacional, Dandi i Sportklub 99, a kod 2007. slavio je Partizan, ispred tuzlanskog Proletera iz Slavinovića i Asa iz Novog Pazara.\nKod 2006. godišta, za najboljeg igrača izabran je Daris Dražanin iz pazarskog Nacionala, njegov klupski drug Kadir Kurtanović prvi je strelac, Elmin Eminović iz Dandija najbolji je golman, a Asim Škaljić iz mostarskog Nacionala najbolji trener.\nZa najbolje u generaciji 2007. izabrani su Haris Džemić iz Partizana (igrač) i njegov saigrač Filip Kazempur (strelac), Amel Čamavdić iz Proletera (golman) i Armin Mujezinović iz istog kluba (trener).\nMeđu generacijom 2008 izdvojio se šampionski sastav Sportkluba 99, drugo mesto pripalo je kumanovskom Baškimiju, a treće Asu, dok je u godinu mlađem uzrastu prvo mesto zauzeo Dandi, drugo Novi Pazar, dok je treći bio Rudar iz Kosovske Mitrovice.\nNajbolji igrač u 2008. godištu je Samed Alić (Sportklub 99), strelac Fatih Dedić (As), golman Besjan Aliu (Baškimi), a trener Enes Reč (Sportklub 99).\nLaureati kod dečaka rođenih 2009. su Anes Međedović iz Dandija (igrač), član novog Pazara Vahid Gicić (strelac) i Nikola Ilić iz Rudara (golman), dok je streteg Novog Pazara Elvedin Spahić najbolji trener.\nOrganizator petog međunarodnog Kristina kupa bio je novopazarski Nacional, a takmičenje četiri generacije tokom dva dana održano je u Sportskom centru Šutenovac.


Optuženi se tereti da je od novembra 2011. do februara 2016. godine, u svojstvu direktora Energoinvesta, nenamjenski trošio novac\nM. Aščić 22.10.2021\nPROCESI Bivši direktor "Energoinvesta": Potvrđena optužnica protiv Enesa Čengića, kako je potrošio 43.847,29 KM\nOpćinski sud u Sarajevu potvrdio je optužnicu Tužilaštva Kantona Sarajevo protiv Enesa Čengića, bivšeg direktora "Energoinvesta" zbog krivičnog djela zloupotreba položaja ili ovlaštenja.\n- Optuženi se tereti da je od novembra 2011. do februara 2016. godine, u svojstvu direktora Energoinvesta, nenamjenski trošio novac sa odobrenih biznis kartica i to za kupovinu roba i usluga koje se ne mogu dovesti u vezu sa poslovanjem preduzeća. Na taj način je oštetio "Energoinvest" u iznosu od 43.847,29 KM- navodi se u optužnici Tužilaštva Kantona Sarajevo.\nOptužnica objavljena na stranici Tužilaštva KS\nRiječ je o aferi koju je pokrenuo "Avaz" 2016.godine, upozoravajući na nenamjensko trošenje novca, nakon čega je Tužilaštvo pokrenulo istragu.\nRadi se o biznis kartici koju imaju svi generalni direktori državnih firmi i ona im služi isključivo za korištenje novca za potrebe firme koju zastupaju, od putovanja do plaćanja smještaja u inozemstvu te poslovnih sastanaka.\nČengić je trošio novac, a nije priložio nijedan račun. Utvrđeno da je novac potrošen u svrhu koja nema nikakve veze s „Energoinvestom“, niti računi koje je prikazao imaju bilo kakve veze s poslovanjem ove kompanije, pisalo je tada u izvještaju interne kontrole.\nViše o temi Enes Čengić\nAfera "Pandora papiri: "Ko je bio direktor "Energoinvesta" kada je potpisan ugovor sa Albanijom\n05.10.2021 u 16:28\nEnes Čengić Tužilaštvo KS


februar 2020 - Faradej\n19. februara 2020. 19. februara 2020. Autor: Tesla sistemi 2020\t0 Comments\nBELEXPOCENTAR, jedan od lidera u oblasti uslužnih i ugostiteljskih delatnosti koji se nalazi se na Novom Beogradu, u poslovnom jezgru prestonice, 15 minuta vožnje od međunarodnog aerodroma "Nikola Tesla" a 10 minuta vožnje od najužeg centra grada. Od Štark Arene je udaljen svega 500 metara, 1 km od Sava Centra, a 4.5 km od Beogradskog sajma.\n7. februara 2020. 10. februara 2020. Autor: Tesla sistemi 2020\t0 Comments\nPreduzeće „Tesla sistemi d.o.o.“ Beograd prezentovalo je Sistem za preventivno otkrivanje požara JKP “Informatika” .\nGlavni cilj sistema za detekciju požara je efikasno sprečavanje pretnji po ljude, oštećenja opreme i zgrada.\nTehnologija preventivnog otkrivanja požara je tehnologija koja je prvi put primenjena u NASA letelicama. Svrha i misija sistema za detekciju požara je otkrivanje rizika od nastanka požara vremenski mnogo pre nego što nastanu prvi efekti požara u vidu dima, mirisa…\nViše o sistemu preventivnog otkrivanja požara (sa predavanja održanog u Inženjerskoj komori): Prezentacija preventivnog otkrivanje požara


Mladi muzičari velikog srca | Banja Luka 24 sata\nMladi muzičari velikog srca\nU humanitarnu akciju prikupljanja sredstava za liječenje teško oboljelog petogodišnjeg dječaka Živka Miljića iz Srpca uključila su se i četvorica mladih muzičara iz Prnjavora koji su danas samohranoj majci Neveni Ignjatić uručili 3. 150 konvertibilnih maraka. Humani mladići Mladenko Simić, Stefan Bajić, Saša Ivanović i Nikola Živanović kažu da su sredstva prikupili uz pomoć prijatelja i SPKD „Prosvjeta“.\nU humanitarnu akciju prikupljanja sredstava za liječenje teško oboljelog petogodišnjeg dječaka Živka Miljića iz Srpca uključila su se i četvorica mladih muzičara iz Prnjavora koji su danas samohranoj majci Neveni Ignjatić uručili 3.150 konvertibilnih maraka. Humani mladići: Mladenko Simić, Stefan Bajić, Saša Ivanović i Nikola Živanović kažu da su sredstva prikupili uz pomoć prijatelja i SPKD „Prosvjeta“.\n„Ova pomoć je tim značajnija jer dolazi od mladih, koji svojim humanim gestom pokazuju da imaju veliko srce i osjećaj solidarnosti sa ljudima u nevolji kojima treba pomoć. Pomenula bih i firmu „Topling“ iz Prnjavora koja je takodje uručila pomoć Malom Živku“, kaže sekretar srbačkog Crvenog krsta Ljiljana Bilanović. Crveni krst je kod M-tela otvorio i humanitarni broj 1432, na koji se do 30. novembra može donirati jedna marka za liječenje malog Živka.\nDječak boluje od epilepsije ,cerebralne paralize” i još nekih bolesti, a njegova majka Nevena, koja nema zaposlenje, sa još jednim djetetom je podstanar i nalazi se u stanju socijalnih potreba. Bez sredstava za liječenje sina, kome je zbog čestih astmičnih napada i gušenja najpotrebniji aspirator, nalazi se u gotovo bezizlaznoj situaciji i zavisi od pomoći dobrih ljudi.\nZa prikupljanje pomoći kod Sberbanke otvoren je devizni račun: 395673535415474305, za priloge iz inostranstva, te tekući račun, kod iste banke, broj:5763535000056673, za uplate novčanih priloga iz Republike Srpske.\nMore : Humanitarna akcija, muzičari, Srbac\nHoće li i koliko biti novog zavlačenja u džepove građana Srpske?


50 međunarodnih organizacija i agencija UN-a zatražilo ukidanje blokade Gaze – Minber\nlip. 14, 2012 at 8:00 pm\nMinber.ba – Pedeset međunarodnih nevladinih organizacija i agencija Ujedinjenih naroda pozvalo je u četvrtak Izrael da ukine blokadu Gaze, koja je uvedena 2006., a pooštrena u 2007. godini, prenosi novinska agencija AFP.\n“Već više od pet godina u Gazi je više od 1,6 miliona ljudi pod blokadom, što je kršenje međunarodnog prava. Više od polovine tih ljudi su djeca,” navodi se u saopštenju kojeg su potpisali Oxfam, Amnesty International, Medecins du Monde, Save the Children, UNICEF, Svjetska zdravstvena organizacija i drugi.\n“Vlada Izraela je suočena sa rastućim pritiskom međunarodne zajednice zbog blokade Gaze”, navodi se u saopštenju, koje je objavljeno kako bi se obilježila peta godišnjica pooštravanja blokade.\n“Mi pozivamo da se blokada ukine”, rekao je novinarima u Gazi Maxwell Gaylard, humanitarni koordinator UN-a za palestinske teritorije, pozivajući na okončanje “kolektivnog kažnjavanja stanovnika Gaze”.\nFilippo Grandi, generalni sekretar UNRWA-e, UN-ove agencije za palestinske izbjeglice, dodao je: “Ono šo Gaza treba je pravi razvoj, ali zbog blokade moramo se koncentrirati na humanitarni rad, a to je gubitak novca.”\n“Blokada je također kontraproduktivna, jer ne donosi sigurnost koju navodno treba donijeti.”\nPodaci Oxfama, dostavljeni zajedno sa saopštenjem, pokazuju da je od 2007. “gotovo 30 posto preduzeća u Gazi zatvoreno, a dodatnih 15 posto je otpustilo 80 posto svojih zaposlenika”.\nNavodi se da 80 posto stanovnika Gaze ovisi o pomoći.


Po rečima predsednika opštine Brus, Milutina Jeličića, zvanično otvaranje bazena u "Bruskoj banji" biće u ponedeljak 20. jula 2015. u 12:00 časova.\n19.07.2015. -Posle uređenja prilaza i popločavanja prostora oko bazena a usled veoma visokih temperatura bazen će biti otvoren za kupanje iako "Banjski park" nije izgrađen kompletno.\nOpširnije: Brus: Otvaranje bazena u ponedeljak 20. jula 2015.\nOpširnije: U Brusu održana javna prezentacija podrške razvoju mikro biznisa Srbije\n17.07.2015. -Kako je javila RTS, u kasnim popodnevnim časovima ronioci Žandarmerije pronašli su telo ženske osobe u jezeru Ćelije, koje se nalazi na teritoriji Brusa i Kruševca.\nOpširnije: U jezeru Ćelije pronađeno telo ženske osobe\nAko želite da učestvujete na drugoj po redu MTB trci "3 STRANE KOPAONIKA" i testirate svoje granice iskoristite mogućnost da se prijavite do 25. jula 2015. godine.\nNakon vrlo uspešne premijere trke i veoma zanimljivog mauntinbajk događaja na Kopaoniku, došla je na red i druga po redu brdska MTB trka u formi maratona „3 strane Kopaonika“ koja će se održati na Ilindan, 02. avgusta 2015. na Kopaoniku sa startom na platou ispred turističkog kompleksa „Konaci“.\nOpširnije: PRIJAVITE SE ZA MTB TRKU „3 STRANE KOPAONIKA“ Testiraj svoje granice – Izaberi svoju stranu\nOpširnije: Opština Brus raspisala poziv za Javnu nabavku finansijskih sredstava\nStrana 5 od 143


PAPAK: "JUMKOV" POGON ĆE ZAUSTAVITI ODLAZAK MLADIH | SRNA\nPAPAK: "JUMKOV" POGON ĆE ZAUSTAVITI ODLAZAK MLADIH\nNOVI SAD, 30. NOVEMBRA /SRNA/ - Otvaranje pogona vranjanske Fabrike tekstila "Jumko" u Drvaru veoma je bitno, jer će zaustaviti odlazak velikog broja mladih iz ove opštine, rekao je Srni predsjednik Omladinske organizacije "Drvar" Željko Papak.\nOn je podsjetio da će, zahvaljujući podršci Srbije i njenog predsjednika Aleksandra Vučića, krajem godine u Drvaru biti otvoren pogon fabrike "Jumka" u kome će posao u početku naći 100 radnika, uglavnom žena.\n"Zbog težine posla žene ne mogu naći zaposlenje u poznatim drvarskim drvno-prerađivačkim fabrikama i pogonima", rekao je Papak, koji je danas posjetio Skupštinu AP Vojvodine sa 50 mladića i djevojaka iz Drvara, Glamoča i Bosanskog Grahova.\nKao jednu od vitalnijih potreba mladih Drvara, Glamoča i Bosanskog Grahova, Papak je naveo nedostatak uslova sa bavljenje sportom brojni talentovanih sportista iz ovih federalnih opština.\nPapak je podsjetio da je prije desetak dana jedna djevojčica iz Drvara osvojila treće mjesto na Svjetskom prvenstvu u karateu u Njemačkoj u konkurenciji 2.500 takmičara iz 40 država svijeta i Evrope.\n"To je jasan znak da imamo talenata, ali da bi se moralo mnogo više sredstava ulagati u stvaranje sportskih uslova gdje bi se oni u punoj mjeri mogli i iskazati. Ne treba posebno isticati koliko je sport značajan za ostanak mladih na ognjištima", rekao je Papak.\nOn je istakao da je delegacija mladih iz Drvara, Glamoča i Bosanskog Grahova prije Novog Sada bila u Beogradu, gdje ih je primio generalni sekretar predsjednika Srbije Nikola Selaković.\n"Tokom razgovora sa Selakovićem dogovorili smo narednu posjetu za maj 2020. godine. On nam je sugerisao da mladi iz tri opštine naprave konkretne programe svojih vitalnih potreba do tada, koje će Srbija podržati u granicama njenih mogućnosti. Slične programe potreba mladi Drvara sačiniće i uputiti Vojvodini", rekao je Papak.\nMlade iz tri povratničke opštine u Federaciji BiH o istorijatu zgrade vojvođanskog parlamenta, kao i aktuelnim dešavanjima u njoj, upoznao je Zoran Jaković, saradnik u protokolu Skupštine AP Vojvodine.\nOni su imali priliku da sa direktorom Fonda za pružanje pomoći izbjeglim, raseljenim i prognanim licima AP Vojvodine Duškom Ćutilom razgovaraju o institucionalnoj saradnji sjeverne srpske pokrajine i Republike Srpske.\nNjima je priređen ručak u skupštinskom restoranu.\nSmisao posjete mladih iz tri opštine u Federaciji BiH je sticanje iskustava u Srbiji i Vojvodini koje bi mogli primjeniti u svojim lokalnim zajedicama, kako bi doprinijeli njihovom razvoju.\nPredviđeno je da mladi iz Drvara, Glamoča i Bosanskog Grahova obiđu i manastire na Fruškoj Gori.


Pavićević očekuje brzu razmenu oficira za vezu Beograda i Prištine\nOficir za vezu sa Prištinom Dejan Pavićević izjavio je da očekuje da će posle uskršnjih praznika biti definisano sve što je od značaja za funkcionisanje oficira za vezu Beograda i Prištine i da se posle toga može vrlo brzo i očekivati njihova razmena.\n"Krajem sledeće nedelje, odnosno posle uskršnjih praznika, očekuje se da se održi još jedna runda tehničkih razgovora vezanih za sam aranžman i mislimo da će na tim razgovorima zapravo biti definisano sve što je od značaja za funkcionisanje oficira za vezu", rekao je Pavićević Tanjugu.\n"Da naglasim još jednom da oficiri za vezu neće imati nikakav diplomatski staus i da će primarna njihova funkcija biti praćenje sprovođenja svih sporazuma koji su do sada postignuti i - ono što je sada najvažnije - praćenje realizacije briselskog sporazuma", rekao je Pavićević.\nPrema njegovim rečima, očekuje se da će funkcionisanje oficira za vezu olakšati komunikaciju i umnogome olakšati primenu sporazuma i otkloniti eventualne probleme lakše i na licu mesta. On je naveo i da još nije dogovorno gde će ta runda tehničkih razgovora biti održana, ali da će to najverovatnije biti u Briselu.\nPavićević je rekao i da treba videti kada će oficir za vezu Prištine Ljuljzim Peci moći da počne da funkcioniše u kancelariji u EU u Beogradu, kao i kada će on moći da ode u Prištinu i napomenuo da osnovni plan i jeste da istog dana počnu da funkcionišu oba oficira - i u Beogradu i u Prištini.


Novi istorijski roman pisca iz Čikaga Nikole Moravčevića „Braća Anđelovići“ biće predstavljen na književnoj večeri koja će se održati u Amfiteatru Narodne biblioteke Srbije u petak 20. oktobra s početkom u 19 časova.\nPored Nikole Moravčevića, koji je zbog ove promocije i programa na predstojećem Sajmu knjiga doputovao iz Čikaga, o romanu „Braća Anđelovići“ govoriće i književni kritičar Mileta Aćimović Ivkov i pisac i glavni urednik Arhipelaga Gojko Božović. Moderator programa je Milena Đorđijević.\nMoravčević je u proteklih dvadesetak godina objavio seriju čitanih istorijskih romana, od kojih se neki, poput romana „Vreme vaskrsa“ i „Albion, Albion“, bave Srbijom u XX veku. Najveći broj Moravčevićevih istorijskih romana bavi se srpskom istorijom XIV i XV veka.\nPosebnu pažnju čitalaca privukli su Moravčevićevi romani „Vitez u doba zla“, „Poslednji despot“, „Radičevo zaveštanje“, „Zapisi o srpskom carstvu“ i „Marko Mrnjavčević – nepriznati srpski kralj“. Moravčević je objavio i istorijske romane „Beču na veru“ i „Grof Sava Vladislavić“. Prošle godine u izdanju Arhipelaga objavljena je i piščeva istorijska studija „Srpske vlastelinke“ u kojoj se bavi sudbinom i državničkom ulogom šest znamenitih Srpkinja s kraja XIV i početka XV veka.\nMoravčević je dobitnik Nagrade „Rastko Petrović“ za životno delo (2011), a prošle godine je za Grofa Savu Vladislavića dobio Nagradu „Janko Veselinović“ za najbolji istorijski roman na srpskom jeziku.\nRadnja romana „Braća Anđelovići“ smeštena je u središnje decenije XV veka. Dva brata, potomci grčkog vlastelina koji se povlači pred turskom vojskom sve do Novog Brda, gde jedno vreme biva upravnik grada, sticajem nesrećnih ličnih, porodičnih i istorijskih prilika naći će se na suprotstavljenim stranama. Tako će Mihailo Anđelović postati komandant vojske despota Đurđa Brankovića, dok je njegov brat Mahmud paša Anđelović, koji je u detinjstvu otet od strane Turaka i odveden u janjičare, u isto vreme veliki vezir Turske carevine.


Moguće produženje mandata Euleksa\nEvropska unija bi mogla produžiti mandat Euleksa i posle juna, navode prištinski mediji.\nĐurić na Staroj planini sa decom iz Goraždevca\nDirektor Kancelarije za Kosovo i Metohiju Marko Đurić posetio je danas na Staroj planini decu iz Goraždevca, za koju je u tom zimskom turističkom centru obezbeđen besplatni petodnevni boravak i rekreativni program.\nSamoopredeljenje gađalo jajima ministra Stavilecija\nRadikalni opozicioni parlamentarni pokret Samoopredeljenje saopštio je danas da je jajima gađao ministra za ekonomski razvoj Bljeranda Stavilecija zato što se, kao navode, na skupu privrednika u Beogradu nije usudio da o Kosovu govori kao o državi.\nViši sud u Prištini doneo je odluku da poslaniku Samoopredeljenja Aljbinu Kurtiju pritvor zameni merom kućnog pritvora, javila je prištinska Koha.net.\nBig Bend RTS-a u Gračanici\nVeliki novogodišnji koncert Big Benda RTS-a održaće sе večeras u Domu kulture Gračanica. Koncert je na programu od 20 i 30.\nTradicionalna muzika i džez za publiku u Gračanici\nBig bend RTS-a posle 15 godina ponovo je nastupao na centralnom Kosovu. Program za koncert u Gračanici sadržao je uglavnom tradicionalne numere izvedene u džez aranžmanu.\nĐurić: Merodavan samo briselski sporazum\nDirektor Kancelarije za KiM Marko Đurić izjavio je danas da je za Beograd merodavan samo sporazum potpisan u Briselu 25. avgusta, a da režirani politički i pravni procesi u pokrajini i maštoviti izgovori ne utiču na obavezu Prištine da te sporazume sprovodi.\nMaterijalna pomoć onima koji su uzurpirali kuće u Badovcu\nOpština Gračanice je spremna da materijalno pomogle porodice koje nelegalno borava u kućama u Novom Badovcu, a koje su spremne na saradnju, kazao je za RTV KIM gradonačelnik Gračanice Vladeta Kostić.\nPriprema terena za dopunski mandat Euleksu\nEvropska unija priprema teren kako bi obezbedila još jedan mandat za misiju Euleks na Kosovu, piše danas prištinska "Koha Ditore".\n"ZSO u skladu sa Ustavom i zakonima Kosova"\nZajednica srpskih opština u skladu je sa Ustavom i kosovskim zakonima, odlučio je Ustavni sud, objavio je prištinski portal lajmi. net.\nMinistar administracije i lokalne samouprave Ljubomir Marić izjavio je da je sprovođenje sporazuma o Zajednici srpskih opština ključno za uspešnu primenu Briselskog sporazuma.\nDanas odluka o ZSO?\nKonačna odluka Ustavnog suda u Prištini o Zajednici srpskih opština biće poznata već danas, nezvanično saznaje „Blic“.\nGrafiti - svedočanstvo da su Srbi živeli u Prištini\nU Domu kulture večeras je otvorena izložba fotografija o grafitima u Prištini. Na nekoliko desetina fotografija vide se ispisana imena ili poruke Srba koji su do pre šesnaest godina živeli u ovom gradu.\nJahjaga poziva sve da poštuju odluku Ustavnog suda\nPredsednica Kosova Atifeta Jahjaga dobila je odluku Ustvnog suda koji se saglasio sa principima sporazuma o ZSO. Ona je pozvala sve političke faktore na Kosovu da poštuju odluku tog suda.\nSKONUS: Pritisci na studente u Kosovskoj Mitrovici\nKonstituisanje Studentskog parlamenta Univerziteta u Prištini sa privremenim sedištem u Kosovskoj Mitrovici kasni tri meseca, usled “različitih vrsta pritisaka” od strane organa poslovođenja Univerziteta, saopšteno je danas iz Studentske konferencije Univerziteta Srbije (SKONUS).\nPotpisan sporazum o obnovi “Rajske banje”\nDirektor Kancelarije za KiM Marko Ðurić, vladika raško-prizrenski Teodosije i predsednik Privremenog organa Opštine Zvečan Ivan Todosijević potpisali su sporazum o obnovi banjskog kompleksa “Rajska banja” i manastira Banjska.\nMarić: Bez ulaganja nema investitora\n„Moramo da se okrenemo investicijama za mala i srednja preduzeća, jer jedino tako ćemo moći da otvorimo radna mesta“, kazao je ministar administracije i lokalne samouprave Ljubomir Marić na prijemu povodom godišnjeg izveštaja o radu ovog Ministarstva.\nOčekujemo potpunu primenu Briselskog sporazuma\nDirektor Kancelarije za Kosovo i Metohiju Marko Ðurić izjavio je da Beograd očekuje da sporazum iz Brisela o ZSO bude primenjen u potpunosti.\nIvanović: Bez suštinskog odstupanja od dogovora\nOliver Ivanović kaže da je odluka Ustavnog suda Kosova u vezi sa Zajednicom srpskih opština (ZSO) sročena tako da omogućava vladi Kosova određene promene „više kozmetičke prirode”, ali da sumnja da će biti suštinskih promena u odnosu na ono što je dogovoreno.\nUstavni sud: Nije potpuno u skladu sa Ustavom, ali ZSO će biti formirana\nSporazum o Zajednici/Aoscijaciji srpskih opština nije u potpunosti u skladu sa Ustavom Kosova, saopšteno je iz Ustavnog suda Kosova.\nGrafiti Prištine večeras na izložbi\nU Domu kulture Gračanica večeras se otvara izložba i predstavlja projekat “Grafiti Prištine – crtice jedne mladosti”, autora Jelene L Petković.\nMustafa traži sveobuhvatnost u izradi Statuta ZSO\nVlada Kosova saopštila je danas da nakon odluke Ustavnog suda neće poništavati niti ponovo pregovarati o Zajednici srpskih opština, objavila je Koha.net.\n"Pomoć iz Novog Sada poruka solidarnosti"\nUčenici novosadskih škola su za svoje vršnjake na Kosovu prikupili pomoć u vidu školskog pribora i higijenskih paketa.\n"Nastavljamo aktivnosti na formiranju ZSO"\nKoordinator Upravljačkog tima za formiranje Zajednice srpskih opština Ljubomir Marić izjavio je sinoć da Upravljački tim nastavlja aktivnosti na formiranju ZSO nakon odluke ustavnog suda Kosova o Zajednici.\n"Nastavak zloupotreba i nekolegijalnog ponašanja RTK2"\nUNS i DNKiM osuđuju nekolegijalno ponašanje i novu zloupotrebu javnog servisa Radio televizije Kosova na srpskom jeziku.\n"Što pre pripremiti Statut ZSO"\nSpecijalni predstavnik EU na Kosovu Samuel Žbogar pozvao je kosovske vlasti da što brže izrade Statut Zajednice srpskih opština.\nTeniska federacija Kosova primljena u Dejvis i FED kup\nTeniska federacija Kosova sinoć je i zvanično obaveštena da će muška i ženska selekcija imati pravo nastupa u Dejvis i Fed kupu, a zvaničnom pozivu puno je doprineo i nedavni prijem saveza u Svetsku tenisku porodicu.\nImeri: Sporazum o ZSO je neustavan, Vlada da podnese ostavku\nKosovska opozicija smatra da je Ustavni sud doneo negativnu ocenu o formiranju Zajednice srpskih opština i ponovo zahteva da vlast, premijer Ista Mustafa i njegov zamenik Hašim Tači, što pre podnesu ostavke.\nNa 71. rođendan “Jedinstva” nagrada Andriji Igiću\nPrištinski list “Jedinstvo” proslavilo je na svečanosti u Kosovskoj Mitrovici 71 godinu postojanja.\nUNS i DNKiM: Ponižavajući odnos Marka Đurića\nUdruženje novinara Srbije (UNS) i Društvo novinara Kosova i Metohije (DNKiM) uputili su danas protest zbog “ponižavajućeg odnosa direktora Kancelerije za Kosovo i Metohiju Marka Đurića prema novinarima srpskih redakcija na Kosovu”.\nNajviši državni zvaničnici Kosova, ministri, poslanici, predstavnici lokalnih samouprava čestitali su danas Božić vernicima koji ovaj praznik proslavljaju po Gregorijanskom kalendaru.\nSAD: Poštovati odluku Ustavnog suda o ZSO\nAmbasada SAD na Kosovu pozvala je vlast i opoziciju da poštuju odluku Ustavnog suda o formiranju Zajednice srpskih opština.\nDon Mate Palić kaže za RTV Kim da ne zna da li je jučerašnja poseta direktora Kancelarije za KiM Janjevu bila najavljena, ističući da njemu lično nije.\nKancelarija za KiM uputila pa tražila izvinjenje\nKancelarija za Kosovo i Metohiju uputila je izvinjenje novinarima koji su juče čekali Marka Đurića u Janjevu istakavši da saopštenje UNS-a i DNKiM-a obiluje netačnim i “nedobronamernim informacijama”.\nOsamnaest novinara, uglavnom radnika Mreže Most i RTK2, traži od Udruženja novinara Srbije i Društva novinara KiM pojašnjenje ko je bez njihove saglasnosti objavio saopštenje kojim se, kako navode, napada direktor Kancelarije za KiM Marko Đurić.


Najveći dio građana BiH smatra neprihvatljivom svaku vrstu napada na novinare i medije, dok čak 27 posto ispitanika u Republici Srpskoj i 17 posto u Federaciji BiH opravdava nasilje.\nU poređenju sa 2018. godinom, rezultati predstavljaju zabrinjavajući porast broja građana, za 14 posto, koji opravdavaju nasilje nad novinarima u BiH, navodi se u rezultatima istraživanja koje su proveli Udruženje/udruga "BH novinari" i Fondacija "Friedrih Ebert" povodom 3. maja - Svjetskog dana slobode medija.\nIstraživanje je također pokazalo kako građani BiH najviše vjeruju vjerskim institucijama - 74 posto, a zatim medijima - 66 posto, te potom institucijama vlasti i međunarodnoj zajednici, dok političke stranke i političari uživaju najmanje povjerenja.\nI dalje političare i političke stranke građani prepoznaju kao glavne kršitelje novinarskih prava i medijskih sloboda, 55 posto ispitanika, prenosi Dnevni Avaz.\nIstraživanje o temi medijskih sloboda i zaštiti novinara u BiH, Fondacija "Friedrih Ebert" i "BH novinari" provode kontinuirano od 2009. godine, a rezultate tradicionalno predstavljaju na Svjetski dan slobode medija, kako bi među medijskim profesionalcima potaknuli interprofesionalnu debatu o efikasnosti mehanizma zaštite medijskih sloboda i prava novinara, javnoj odgovornosti medija i zaštiti ključnih vrijednosti slobodnog novinarstva, saopćeno je iz Udruženja "BH novinari".\nUdruženje BiH novinari\nObjavio: Čet, 02/05/2019 - 15:57


Prijem Kosova u Unesko — civilizacijski poraz - 25.07.2015, Sputnik Srbija\nDirektor Kancelarije za Kosovo i Metohiju Marko Đurić izjavio je da Beograd nije tražio odlaganje primene sporazuma o osiguranju vozila, navodeći da Priština... 25.07.2015, Sputnik Srbija\npolitika, vesti, srbija, unesko\n09:26 25.07.2015 (Osveženo: 14:47 30.08.2021)\nDirektor Kancelarije za Kosovo i Metohiju Marko Đurić izjavio je da Beograd nije tražio odlaganje primene sporazuma o osiguranju vozila, navodeći da Priština odugovlači nešto o čemu su se obe strane dogovorile, prenosi Tanjug.\n„Mi zahtevamo da neodložno počne primena sporazuma o osiguranju. To je u interesu svih“, naglasio je Đurić sinoć u Dnevniku RTS.\nĐurić je podsetio da je Priština najpre saopštila da neće da primenjuje sporazum o osiguranju vozila i da sada izlazi sa nekim drugim tvrdnjama.\n„Oni ne prestaju da blokiraju ukidanje naplaćivanja osiguranja na prelazima i na taj način otežavaju normalan život građanima i srpske i albanske nacionalnosti“, rekao je Đurić.\nĐurić je istakao da predsednik Vlade i cela Vlada stoje iza toga da je neophodno da se građani rasterete birokratskih i finansijskih prepreka za normalnu cirkulaciju sa obe strane administrativne linije.\nKomentarišući informacije da će na Kosovu biti oduzimana vozila sa srpskim tablicama, Đurić je kazao da Srbija neće dozvoliti da se bilo ko na bilo koji način „iživljava“ nad Srbima na Kosovu i da ih „šikanira“.\n„Problem je u tome što političari u Prištini još uvek robuju ratnom mentalitetu. Mnogi od njih, i upravo neki od onih koji sa prištinske strane rade na procesu normalizacije, mentalitetski još nisu izašli iz okvira devedesetih“, naveo je Đurić.\nPovodom informacija da je Priština zatražila prijem Kosova u Unesko, Đurić je rekao da su ljudi koji su pre petnaestak godina nosili uniforme i uništili gotovo 150 crkava i manastira „sada obukli odela, postali političari i žele da čuvaju te iste manastire“.\nĐurić je poručio da bi to bio civilizacijski poraz i da tome moraju da se suprotstave i Srbija i sve države kojima je stalo do prava i pravde.


Vlada FBiH nagradila sportiste u iznosu od 267.000 KM\nNa osnovu Uredbe o određivanju kriterija za dodjeljivanje nagrada sportistima, sportskim radnicima i sportskim udruženjima iz Federacije Bosne i Hercegovine, a na osnovu vrhunskih sportskih rezultata, Vlada Federacije BiH donijela je danas više odluka o dodjeli nagrada.\nObjavljeno 23.12.2015 16:53\nKarate klubu "Nokachi" iz Sarajeva za Admira Zukana, karate reprezentativca Bosne i Hercegovine, osvajača bronzane medalje na 22. svjetskom seniorskom karate prvenstvu u Bremenu 2014. godine u pojedinačnoj konkurenciji, dodijeljena je nagrada od 3.000 KM.\nAtletskom savezu Bosne i Hercegovine za osvojenu bronzanu medalju Amela Tuke, člana Atletskog kluba „Zenica“ iz Zenice na Svjetskom seniorskom prvenstvu održanom 25.8.2015. godine u Pekingu u trci na 800 metara dodijeljena je nagrada od 10.000 KM, a njegovom treneru od 5.000 KM. Također, Atletskom savezu Bosne i Hercegovine za ostvarenu normu za nastup na Olimpijskim igrama – Rio 2016 Hamzi Aliću, članu Atletskog kluba „Zenica“ u disciplini bacanje kugle, dodijeljena je nagrada od 5.000 KM i Amelu Tuki, članu istog atletskog kluba u disciplini trčanje na 800 metara 5.000 KM.\nStonoteniskom klubu Spin 2012 iz Sarajeva za Eminu Hadžiahmetović, osvajačicu titule državne prvakinje u pojedinačnoj konkurenciji za seniorke za sezonu 2014/2015, dodijeljena je nagrada u iznosu od 2.500 KM. Stonoteniskom klubu Spin 2012 za osvajanje titule prvaka Premijer lige Bosne i Hercegovine za žene za sezonu 2014/2015, dodijeljena je nagrada od 7.000 KM.\nStolnoteniskom klubu "Mostar" za osvajanje titule državnog prvaka i pobjednika kupa BiH u Premijer ligi Bosne i Hercegovine u stolnom tenisu u muškoj konkurenciji za sezonu 2014/2015, dodijeljena je nagrada od 7.000 KM.\nTaekwondo akademiji "Olovo" iz Olova za Fatimu Bjelić, osvajačicu titule najbolje seniorke u pojedinačnoj konkurenciji za 2015. godinu na 13. seniorskom prvenstvu BiH dodijeljena je nagrada od 2.500 KM.\nHrvatskom taekwondo klubu "Hvojnica" iz Fojnice za najboljeg seniora Stjepana Grubešića, osvajača titule prvaka BiH u pojedinačnoj konkurenciji u 2015. godini dodijeljena je nagrada od 2.500 KM.\nIz “Tekuće rezerve Vlade Federacije” Budžeta FBiH za 2015. godinu odobreno je izdvajanje ukupno 127.000 KM Federalnom ministarstvu kulture i sporta. Od tog iznosa 15.000 KM odobreno je Hrvatskom ženskom rukometnom klubu "Grude Autoherc".


"Slučaj Luka Jović": Oglasio se bivši igrač Real Madrida - SPORTSKI ŽURNAL\nNapadaču Real Madrida Luki Joviću potrebno je vreme da se dokaže u kraljevskom klubu, smatra nekada trofejni desni bek Reala Mičel Salgado\nSalgado je pozvao na strpljenje oko srpskog fudbalera, bez obzira što još uvek nije postigao gol u dresu madridskog giganta.\n"Jović je mlad igrač. Ako ga je Real doveo to nešto znači. Bio je odličan u Ajntrahtu, dao je mnogo golova i pokazao kvalitet. Mora još da uči, u Realu je veliki pritisak i potrebno mu je vreme. Dobiće ga, svi znamo da je vrhunski napadač", rekao je Salgado za Omnisport.\nBivši španski reprezentativac uporedio je Jovića sa prvim centarforom Reala Karimom Benzemom.\n"Jasno je da je Realu bila neophodna devetka. Benzema je drugačiji od Jovića, učestvuje u igri više nego što je u završnici", naveo je Salgado.\nReal je letos za transfer Ajntrahtu izdvojio platio 60 miliona evra i zbog velikih očekivanja, ali i cene, Jović je sve više na udaru kritika u Španiji jer još "posti".\nDeki · 14 oktobar, 2019 12:27\ntreba cela ekipa da se buni · 15 oktobar, 2019 01:08\nPigeon · 14 oktobar, 2019 15:20\nсДЈ · 15 oktobar, 2019 07:10


Vesti online / Vesti / Srbija / Bageri ruše pre presude\nDržava je najavila oštar obračun sa bespravnom gradnjom, a nesavesni investitori i vlasnici mogu očekivati i rušenje objekata. U skupštinsku proceduru ušle su izmene i dopune dva zakona kojima vlada najavljuje ozbiljne mere, a jedna od najvažnijih novina biće i obaveza da se podnese poreska prijava za porez na imovinu pre dobijanja rešenja o ozakonjenju što bi trebalo da utiče na povećanje broja onih koji plaćaju porez na imovinu.\nObračun države sa bespravnom gradnjom traje već godinama\nPrema evidenciji Sekretarijata za javni prihod grada Beograda, samo pet odsto ozakonjenih objekata u glavnom gradu plaća porez na imovinu. Prema novim odredbama Zakona o ozakonjenju i vlasnik parcele na kojoj je izgrađen bespravni objekat biće odgovoran za nelegalnu gradnju. Ekonomista Milan Kovačević u izjavi za "Vesti" kaže da obračun države sa bespravnom gradnjom traje godinama, te da se stalno donose razni zakoni i mere, koji nažalost ne daju pravi efekat.\n- Smatram da bi država trebalo da preduzme radikalne mere, kao na primer da bespravno izgrađene objekte prevede u vlasništvo države. Onda se niko ne bi usudio da gradi bez svih dozvola, jer bi ostao bez mogućnosti da prodaje stanove i ostvaruje profit - kaže Kovačević.\nOvako, nastavlja naš sagovornik, zakoni se prepravljaju i krpe, a ništa bitno se ne menja. I dalje se nelegalno gradi, naročito na atraktivnim lokacijama, kao što je Beograd, ali i planinski centri poput Kopaonika i Zlatibora.\nIzmenama zakona predviđa da svi objekti koji nisu legalizovani jer ne ispunjavaju uslove propisane zakonom moći će da se ruše odmah nakon drugostepene odluke (posle odluke o žalbi) odnosno na osnovu konačnosti, a neće više morati da se čeka ishod eventualnog upravnog spora.\nTo praktično znači da će moći da se krene sa rušenjem svih objekata za koje su doneta rešenja, kojim se odbija ili odbacuje zahtev za ozakonjenje na osnovu konačnog, a ne pravosnažnog rešenja, kako je to bio slučaj do sada. Ovo je jedna od najvažnijih promena u ovom zakonu i mera Vlade čiji je cilj zaustavljanje bespravne gradnje i sprečavanje zloupotreba u ovoj oblasti.\nDosad su svi bespravni graditelji, čak i kada bi bili odbijeni u postupku ozakonjenja, pokretali spor na Upravnom sudu koji traje po nekoliko godina.\nZa vreme trajanja upravnog spora ovi objekti nisu mogli da budu rušeni, a vreme trajanja spora nelegalni investitori su koristili da završe bespravnu gradnju i prodaju stanove. Sada, nadležni organ (lokalna samouprava ili država) ruše bespravni objekat posle drugog stepena, odnosno odbijanja zahteva za legalizaciju, a stranka u postupku može da vodi postupak pred Upravnim sudom dok država od sada preuzima rizik naknade štete u slučaju da Upravni sud reši suprotno. Kovačević smatra da to nije dobro rešenje, jer se na taj način urušavaju pravne institucije.\nRešenje i najgorih problema\nDržava će izmenama zakona imati mogućnost da one najgore slučajeve bespravne gradnje (na javnim površinama, u zoni zabrane gradnje poput zone Aerodroma "Nikola Tesla" i slično) sruši odmah po konačnosti rešenja. Izmenama i dopunama Zakona o ozakonjenju uvodi se obavezna provera vidljivosti na satelitskom snimku za sve objekte koji se legalizuju, a kako bi se sprečile zloupotrebe jer dosad nije postojala obaveza da se vidljivost objekta na satelitskom snimku proverava za zahteve podnete po starim zakonima.\nŠta ne može biti legalizovano\nNijedan objekat koji je izgrađen posle stupanja na snagu Zakona o ozakonjenju (27. novembar 2015. godine) nije i ne može biti predmet legalizacije i zato svi objekti izgrađeni bez dozvole posle tog roka nisu predmet legalizacije. Građevinski inspektori će za te objekte doneti rešenja o rušenju koja stupaju na snagu istog momenta.\nJoš pet godina za ozakonjenje\nSvi započeti postupci ozakonjenja moraju da budu završeni u roku od pet godina. Ako se to ne dogodi, nadležni organ doneće rešenje kojim se zahtev odbija. Budući da je Zakon o ozakonjenju na snazi već tri godine, to znači da je ukupan rok da se ozakone nelegalni objekti osam godina.\nRušenje nelegalnih objekata


Ruski ambasador: Ruskofobična kampanja Zapada u Makedoniji\nTanjug 9. februara 2019. 15:07\nSKOPLJE – Ruski ambasador u Makedoniji Sergej Bazdnikin optužio je danas zapadne države da „nastavljaju rusofobičnu kampanju“ u Makedoniji i poručio da Moskva smatra da bi o pitanju promene imena Makedonije trebalo razgovarati u Savetu bezbednosti UN.\n„Pojedine zapadne zemlje, prevođene SAD, zaista jačaju antirusko osećanje širom sveta pokušavajući da u svoju propagandnu orbitu uvuku što je više zemalja moguće, uključujući i stavljanjem posebnog naglasa na zloglasnu ‘atlanstku solidarnost“, rekao je Bazdnikin u intervjuu za TAS S.\n„U mračnoj sobi ne može se naći (crna) mačka, naročito ako nema mačke, a Skoplje je to nedavno priznalo“, napominje ruski diplomata.\nIstiče i da se Moskva nada da će makedonski političari moći da podnesu pritisak i u praksi dokažu da njihova uveravanja o interesu da zadrže prijateljske odnose sa Rusijom „nisu samo reči“.\n„Ovaj zahtev mora se mora ispoštovati, naravno. Poznato je da su odluke Saveta bezbednosti UN obavezujuće za sve. Kada će se to dogoditi zavisi od mnogo faktora, uključujući tehničkih i organizacionih“, poručio je Bazdnikin.


TotalCar.rs » Automatici „potopili“ manuelce: tek svaki osmi novi automobil u SAD ima manuelni menjač, u Evropi se još „drže“\nAmerika, automatik, Evropa, manuelni menjači, menjač\nČitave generacije vozača automobila u Americi u životu se nisu susrele sa manuelnim menjačem. Dok jedna grupa „stručnjaka“ tvrdi da se vozačke sposobnosti mogu naučiti samo sa manuelcem, drugi ističu koliko je lakše i bezbednije kontrolisati vozilo sa automatskom transmisijom. Za entuzijaste „starog kova“ ručni menjači su uvek prvi izbor, odnosno ono što razlikuje pravu vožnje sa stvarnim kontrolisanjem svog automobila, i „lažnu“ vožnju u kojoj se automobil sve pita.\nPored svega toga, a pogotovo kod nas, u diskusiju se uključuju i argumenti ekonomičnosti i kvarova koji se, kako mnogi tvrde, češće dešavaju na automaticima. „Borba“ komformista koji uživaju u prednostima automatike i ljubitelja vozila sa „tri papučice“ već je postala epska, kao i mnoge druge u krugovima fanatičnih zaljubljenika u automobilsku industriju.\nNije tajna da su u svetu ručni menjači na novim vozilima sve ređi, ali novi izveštaj CNBC -a daje nam iznenađujuće podatke. Navodeći podatke Edmundsa, izveštaj kaže da se trenutno u SAD svega 41 od ukupno 327 potpuno novih modela nudi sa manuelnom transmisijom. To je nešto više od 12% svih novih automobila na tržištu Sjedinjenih Država dakle. Iako taj procenat ne zvuči previše iznenađujuće, on je daleko niži nego početkom decenije. Naime, u 2011. godini više od trećine, tačnije 37%, svih prodatih vozila u Americi bilo je sa manuelnim menjačem. Takođe, sa odnosa skoro pola-pola pre petnaest godina (2006. – 47%), taj procenat se 2016. godine najpre spustio na 1/4 (27%) učešća manulenih menjača.\nRazlika u zastupljenosti nije se dogodila preko noći, ali je činjenica da u poslednje vreme brojni novi i facelift modeli uopšte ne nude opciiju manuelnog menjača. Među njima su poslednja (a sigurno i naredna) Mazda6, zatim u SAD-u recimo i Chevrolet Corvette 2020, te Nissan Frontier za ovu godinu, kao i redizajnirana Sentra.\nIpak, u Evropi su za ovu godinu najavljeni i određeni popularni sportski modeli koji stižu i sa manuelnom transmisijom. Među njima su BMW M2 i M3, MINI Cooper JCW i GP, zatim Porsche 718 Cayman/Boxster, te Porsche 911, kao i Volkswagen-ovi aduti Golf GTI i Jetta GLI.\nOsim toga, i dalje se većina jeftinijih modela, pogotovo u Evropi, nudi sa manulenim petostepenim i šestostepenim transmisijama. To su uglavnom novi modeli ispod 15.000 evra kod nas, poput Hyundai-a I10-30, Toyote Yaris, Opel Corse, Peugeot-a 208, Škoda Scale i Kamiq-a itd.\nDakle, može se primetiti da su manuelni menjači sada vezani samo za bazne, ulazne modele „običnih“ automobila, kao i sportska performantna vozila za one koji još uvek vole da osluškuju motor i „šaltaju“ brzine na osnovu toga.\nIako je u Evropi odnos automatic-manuel još uvek daleko bliži nego u SAD, čini se da doba automatika tek dolazi. Pre svega zbog činjenice da električni i hibridni automobili kojih će očigledno biti sve više, koriste uglavnom ovakvu transmisiju. Osim elektrifikacije, ekspanziju automatika donosi i sve veći razvoj i popularnost gradskih SUV vozila, koji praktično uvek imaju u ponudi i automatski menjač, a koji polako zamenjuju hečbek i sedan varijante u kojima su manuelci bili standard.\nBez obzira što je u Srbiji verovatno još uvek preko 60% kupljenih novih automobila sa manuelnim menjačima, ne bi nas trebalo iznanaditi ako se i kod nas situacija ubrzo promeni. Ono što trenutno „koči“ veću zastupljenost automatika zasigurno su cene, koje su za vozila sa ovakvom transmisijom još uvek značajno veće. Barem za naše uslove u kojima je 1.000 evra ozbiljna cifra, često presudna u izboru ili odustajanju od nekog novog automobila.\nSa druge strane, naše iskustvo kaže da barem 80% novih automobila koji nam stižu na testove ima automatsku transmisiju. Iz toga se da zaključiti da distributeri žele veću zastupljenost i reklamu automatskih modela, verovatno i zbog dojma koji isti ostavljaju na komfor vožnje i opšti utisak o vozilu.\nInače, ideja o automaticima u automobilskoh industriji pojavia se još tridesetih i četrdesetih godina prošlog veka, nudeći, onima koji su to mogli da priušte, jednu manje stvar o kojoj treba da brinu na putu. Od tada se čini da je popularnost manulenih menjača u stalnom opadanju. Iako je nekada je smatran neefikasnim i znatno sporijim od redovne ručne transmisije, moderni automatski menjač je danas brži i inteligentniji nego ikad, pruža gotovo neprimetne promene stepena prenosa, brže ubrzanje i više performansi, posebno u slučaju egzotičnih i superautomobila. Što se nas tiče, automatici su već pobedili!\nFAS akcija: Staro za novo\nMcLaren P1 ~ šta je drugačije?


Svadja zirija u zvezdama granda\nPočetnaBiografijeUživo Grand TVMuzika & PesmeO SajtuKontakt UrednikZvezde GrandaZvezde Granda novostiZvezde Granda infoPretraga SajtaNajčešća PitanjaMarketingMapa SajtaLinkovi PrijateljaUŽIVO Zvezde Granda\tSvadja zirija u zvezdama granda\nTweetU sinoćnoj emisiji „Zvezde Granda,“ publika je imala priliku da svedoči žestokom sukobu i prozivci između članova stručnog žirija Verice Šerifović i harmonikaša Dragana Stojkovića Bosanca.\nDo konflikta je došlo usled prejakih komentara koje je Dragan upućivao kandidatkinjama, što je Vericu iznerviralo.\n- Devojke, savetujem vam da ne slušate mnogo Dragana – iznervirano je rekla Verica, ali Stojković ni posle ovakve pevačicine reakcije nije posustao, pa je jednoj od takmičarki uputio vrlo teške kritike.\n- Sve falševe koje je pevačica čija je to pesma napravila u svom izvođenju, ti si pokupila – rekao je Dragan kandidatkinji Mirni Košanin, što je Vericu dodatno iziritiralo pa je Stojkovića zamolila da prokomentariše njeno pevanje.\n- Kada ti ove devojke već ne pevaju dobro, kako onda, po tvom mišljenju, ja pevam?- pitala je Verica harmonikaša, koji je ravnodušno odgovorio: - Solidno!\nOvo je Šerifovićevu nateralo da prekine svaku diskusiju i samo je odgovorila: - Hvala, kolega!


Kako su banke zastupljene u medijima u Srbiji? – Bankar.rs\nHome/ANALIZE/Kako su banke zastupljene u medijima u Srbiji?\nU sve dinamičnijem poslovnom okruženju, banke na različite načine pokušavaju da zadrže postojeće i dobiju nove korisnike. Da bi obezbedile konkurentnost na tržištu, banke teže da se njihove usluge razlikuju u odnosu na konkurenciju, plasirajući ih na najbolji način kroz različite kanale komunikacije – tradicionalne, društvene medije, newslettere, flajere, bilborde itd.\nRezultati medijskog istraživanja usluga bankarskog sektora agencije „Kliping“ za 2018. godinu pokazali su da su se u tradicionalnim medijima (štampa, TV, radio i internet portali) najčešće plasirale ponude različitih vrsta kredita.\nKomercijalna banka, AIK banka, Sberbank, Banka Intesa i Vojvođanska banka imale su najraznovrsnije ponude usluga o kojima su mediji izveštavali. Istraživanje je pokazalo da su osim različitih vrsta kredita, banke svoje usluge plasirale i kroz ponude kartica, štednje, internet bankarstva i tekućih računa.\nPosmatrano po vrstama kredita, medijska ponuda banaka u najvećoj meri je obuhvatila keš, poljoprivredne, stambene, auto i kredite za penzionere. U okviru keš kredita, mediji su najčešće izveštavali o ponudama Sberbanke, koja je tokom prošle godine promovisala nekoliko vrsta „SUPER“ kredita, a tokom trajanja akcije banka nije naplaćivala troškove obrade kredita.\nPoljoprivrednici su najčešće mogli da se informišu o ponudama Komercijalne banke koja je u 2018. odobravala poljoprivredne kredite u dinarima bez valutne klauzule sa subvencionisanjem dela kamatne stope od strane Ministarstva poljoprivrede, šumarstva i vodoprivrede. Ova banka prva je po broju objava za stambene kredite, a mediji su pravovremeno izveštavali o snižavanju kamate na ove vrste kredita.\nTokom trajanja Sajma automobila u srpskim medijima se izveštavalo o ponudama auto kredita, i to najčešće da Credit Agricole banka odobrava auto kredite indeksirane u evrima sa nominalnom kamatnom stopom 2,99% godišnje za kredite sa rokom otplate do 7 godina.\n„Visa Infinite debitna kartica“, „Banca Intesa Visa Infinite kartica u rukama Teodosića“, plaćanje Dina karticom preko interneta – samo su neke od ponuda Banca Intesa u segmentu platnih kartica.\nNa drugom mestu su tekstovi o ponudama platnih kartica Komercijalne banke i to Overdraft i Visa Business kartica bez naknade, DinaCard kartice i Dina kartica za mlade. U septembru je kompanija Visa organizovala nagradnu igru za sve korisnike beskontaktnih kartica, u kojoj su učestvovali i korisnici kartica Komercijalne banke – Visa Electron payWave i digitalne Visa kartica KOMePAY.\nTreće plasirana banka, sa gotovo duplo manje tekstova o ponudama platnih kartica bila je Vojvođanska banka, koja se najčešće pominjala u kontekstu saradnje sa Olimpijskim komitetom Srbije i ponude VISA Gold olimpijske kartice.\nPonuda štednje našla na trećem mestu po broju medijskih objava o bankarskim uslugama. Tako AIK banka ima dominantno najviše tekstova o različitim ponudama štednje (39 % u odnosu na ukupan broj tekstova o ovim ponudama). Najveći broj tekstova je posvećen Nedelji štednje, kada je AIK banka omogućila štedišama da oroče svoj novac na period od 12, 25 ili 36 meseci, uz veoma atraktivne nominalne kamatne stope. Mediji su prenosili i da je devizna štednja jedna od retkih bankarskih usluga u Srbiji koja je tokom protekle dve godine zabeležile rast od preko 50 odsto, a da su veliki podsticaj ovom trendu pružili novi modeli štednje, naročito Flex štednja ProCredit banke uz atraktivnu kamatnu stopu od jedan odsto i veliku fleksibilnost. „SUPER“ štednja Sberbanke obuhvatila je i specijalnu ponudu oročene štednje u evrima uz, kako su mediji preneli, „najbolje kamatne stope na tržištu“.\nAnaliza banke Krediti


Dr Vojislav Perišić o probioticima | Zdrav život | Saveti\n"VOJČE, AKO OVO OMANE, IDEŠ NA SUD": Dr Perišić i bebama davao probiotik, a evo koji vi treba da uzimate i u kojoj dozi 0 Podeli PODELI TWEET POŠALJI E-MAIL\n"VOJČE, AKO OVO OMANE, IDEŠ NA SUD": Dr Perišić i bebama davao probiotik, a evo koji vi treba da uzimate i u kojoj dozi\nGastroenterolog dr Vojislav Perišić objasnio koje vrste probiotika treba uzimati u zavisnosti od tegoba koje imate!\nDejstvo probiotika na zdravlje je sve aktuelnija tema, a naročito su korisni svima koji imaju probleme sa nadimanjem i gasovima. Poznata su i dobra iskustva žena kojima su pomogli tokom dijete, a specijalizovani preparati deluju čak i u slučaju poremećene vaginalne flore.\nGastroenterolog dr Vojislav Perišić ih veoma često preporučuje. On podseća i da nije svaki probiotik isti i daje preporuke kad bi koji trebalo koristiti i u kojim dozama.\nviše kultura i laktobacilus helvetikus - za probleme sa probavom i mentalne probleme\nlaktobacilus rojteri daje bolju peristaltiku - a bebe, starosti od šest meseci\nlaktobacilus sacaromices bulardi - za infekciju kod dece, uz antibiotik\n"Dobar probiotik za sve koji imaju tegobe u crevima mora da sadrži laktobacilus ramnozus, rojteri i helvetikus, potom bifidobakterijum breve i saharomicis bulardi", rekao je dr Voja u emisiji Jutro na TV Prva.\nDejstvo probiotika dokazano je, prema njegovim rečima, i kod prevremeno rođenih beba.\n"Doktorka i ja smo prevremeno rođenim bebama od samo 1.500 grama davali probiotske preparate u ampulama. Da bismo videli da li će sprečiti infekciju koja može da bude i fatalna kod prevremeno rođenih beba. Rekli su mi, Vojče, ako ovo omane, ideš na sud! Ali nije omanulo, procenat infekcija je pao za 60 odsto", ispričao je.\nNajnovija stvar je doziranje - umesto pet milijardi koliko se ranije davalo, sad treba da u kesici budebar 25 milijardi bakterija. Dr Perišić daje čaki 35 milijardi po kapsuli i kaže da postiže odlične efekte", kazao je doktor.


Radnici FIAT-a u štrajku nakon prelaska Ronalda u Juventus – Sport Centar Radnici FIAT-a u štrajku nakon prelaska Ronalda u Juventus – Sport Centar\nRadnici italijanskog proizvođača automobila FIAT najavili su štrajk zbog transfera Cristiana Ronalda u Juventus.\nNaime, vjeruje se da će kompanija Exor, koja je vlasnik FIAT-a i Ferrarija, platiti dio Ronaldovog transfera, a sindikat radnika Unione Sindacale di Base ogorčen je odonosom kompanije prema radnicima, javlja Football Italia.\n– Nedopustivo je da radnici nastavljaju ekonomski ispaštati, a kompanija troši milione eura na dovođenje igrača. Rečeno nam je da su vremena teška, ali dok mi stežemo kaiševe, kompanija odluči uložiti tolike novce u jednog čovjeka – saopćili su radnici i upitali da li je pošteno da jedna osoba zarađuje milione, dok hiljade porodica teško izdrže do polovine mjeseca.\nU saopćenju radnika se dodaje da su FIAT-ovi radnici generacijama gradili kompaniju, a da su zauzvrat dobili živote pune bijede, te da bi kompanija trebala uložiti novac u nove modele automobila koji bi osigurali budućnost hiljadama ljudi.\nZbog svega navedenog, sindikalisti Unione Sindacale di Base koji rade u fabrici FCA Melfi najavili su štrajk od 15. do 17. jula\nUEFA donijela odluku: Kažnjen Cristiano Ronaldo zbog proslave gola protiv Atletica


Kupac ne zna ko ga truje\n02. septembar 2014. 07:58:39\tPročitano 2706 puta\nPOTROŠAČ u Srbiji ne zna ko mu prodaje pokvareno meso, ko mu sipa gorivo od koga mu „štuca“ automobil... Jer, podaci iz redovnih i vanrednih kontrola inspektora svode se na suve brojke, koje građanima ništa ne znače. Navode broj krivičnih i prekršajnih kazni, količinu bačene neispravne hrane, ali nikada i ime proizvođača, ugostitelja ili prodavca koji su odgovorni za takve, često i veoma rizične „propuste“. Njihova imena javnosti su poznata samo u incidentnim slučajevima, kada dođe do masovnog problema.\nOtuda građani veruju da je glavni krivac za takvo stanje, loše uspostavljen sistem kontrole na tržištu.\n- Potrošači nemaju informacije o bezbednosti hrane zbog toga što inspekcije ne mogu da objavljuju takve podatke - tvrdi Petar Bogosavljević, predsednik Pokreta za zaštitu potrošača. - Organizacijama potrošača se onemogućava da sprovode nezavisne kontrole bezbednosti i kvaliteta hrane i da objavljuju rezultate o utvrđenim stanjima. Deo državnih organa i nekih organizacija potrošača, sa pojedinim biznismenima, koji od toga imaju ogromne koristi, želi da tako bude.\nOdgovore za šture informacije Asocijacija potrošača Srbije (APOS) tražila je od nadležnih ministarstava u formi upitnika. U „pismu preporuka potrošača“ prezentovali su zahteve nadležnima i predali u Ministarstvo poljoprivrede još u junu 2013. godine. U ovoj organizaciji kažu da je uz pravilno sprovedenu kontrolu tržišta, neophodno pronaći način da se transparentno, redovno i blagovremeno objavljuju imena proizvođača i samih proizvoda, kako bi potrošači bili dobro informisani.\n- Potrošači ne znaju da li postoji put eliminisanja mogućnosti da se opet isti proizvođač, ili prodavac, hrane pojavi na pijacama po Srbiji sa istim problemom, ako je inspekcijska služba utvrdila neku neispravnost - kaže Lela Tasić, iz APOS-a. - Oni treba da budu pravilno informisani i ne smeju se dovoditi u zabludu, niti od medija, a ni od predstavnika potrošača.\nVažeći Zakon o bezbednosti hrane sadrži četiri načela: zaštita interesa potrošača, transparentnost, sledljivost u lancu ishrane i analize rizika.\n- Na sve ovo potrošači još čekaju, jer se ta načela ne sprovode u potpunosti - kaže Tasić. - Zakonom je predviđeno i formiranje Stručnog saveta za procenu rizika, a potrošači bi onda imali mogućnost da se uključe u analizu procene i budu upoznati sa raspoloživim naučnim dokazima i mišljenjima.\nVera Vida, predsednica CEPS, naglašava da u Srbiji još nije počela da radi Nacionalna referentna labaratorija kao što je to u ostalim zemljama EU.\n- Nedovoljne kontrole nadležnih inspekcija svakako su jedan od glavnih razloga pojave trovanja potrošača u Srbiji - smatra Vida. - Tek kada se desi neki slučaj trovanja i to ekstremni, sa smrtonosnim ishodom ili trovanjem većeg broja ljudi, tek tada inspekcije kreću „punom parom“ u kontrole, umesto da je to svakodnevna pojava.\nOna veruje da ako proizvođač ili trgovac zna da svakog časa može očekivati inspekciju na vratima koja će da mu zatvori lokal ili će mu trajno zabraniti obavljanje te delatnosti, sigurno se neće igrati sa ispravnošću svoje robe. I blage kaznene odrebde su razlog nesavesnog ponašanja proizvođača i prodavaca.\nNa pitanje „Novosti“ zašto se ne objavljuju imena nesavesnih proizvođača, ugostitelja ili trgovaca koji dovode potrošače u opasnost, u Ministarstvu poljoprivrede kažu:\n- Naša inspekcije rade na principu transparentnosti kao model postupanja što možete videti i na našem sajtu gde se možete redovno informisati o rezultatima rada naših inspekcija, koji se objavljuju. Nemamo problem sa objavljivanjem imena firmi za koje se u krajnjem postupku utvrdi da krše propise. Težina eventualnog prestupa, učestalost prestupa i svi slučajevi kada je za javnost bitno da dobije pravu informaciju, treba da budu merila za objavljivanje naziva firmi.\nUspostavljanje sistema brzog obaveštavanja i uzbunjivanja u Srbiji za hranu još nije uvedeno. To bi omogućilo da EK, zemlje članice EU i druge pridružene zemlje dele informacije i preduzimaju hitne mere u vezi sa hranom i hranom za životinje, koja može ugroziti zdravlje ljudi, otkrivenim na tržištu ili granici pri uvozu. Ovaj sistem nije uspostavljen. Za sada se samo pominje nacionalna kontakt tačka.\nViše iz ove kategorije « ŠTEDNJA: EU ukida jake usisivače i fenove Svaki drugi zajam u dinarima »


Profit "Srbijagasa" 1,25 milijardi dinara u 2011.\n03/05/2012 | 09:55\nProfit “Srbijagasa” 1,25 milijardi dinara u 2011.\n“Srbijagas” je tokom 2011. ostvario profit od 1,25 milijardi dinara, saopštio je u Beogradu generalni direktor tog preduzeća Dušan Bajatović i najavio da će ta kompanija do 2015. investirati oko 2,9 milijardi evra u razvoj gasnog sektora u Srbiji.\nProfit javnog preduća “Srbijagas” od 2008. porastao je četiri puta, a profitabilnost po radniku povećana je sa 295.000 dinara na 1,72 miliona dinara, rekao je Bajatović na konferenciji za novinare u ponedeljak.\n“Taj profit nije nastao u osnovnoj vrsti delatnosti, transportu i prodaji gasa, zato što smo najveći deo vremena radili sa cenama koje su niže od tržišnih, već su ga donele finansijaske operacije ”Srbijagasa” na drugim poljima”, rekao je Bajatović\nOn je kazao da je “Srbijagas” u tom periodu izgubio oko 200 miliona evra samo na nerealnoj ceni gasa, zbog vođenja socijalne politike preko cena gasa, a da su i izuzetno dugi rokovi plaćanja.\nSrbija u narednih godinu do dve dana ne može očekivati niže cene gasa, osim pojeftinjenja koje ćemo dobiti prilikom potpisivanja dugoročnog ugovora sa “Gaspromom”, koje se očekuje, rekao je Bajatović i napomenuo da Srbija trenutno za 1.000 kubnih metara (m3) gasa plaća oko 500 dolara, uključujući transportne troškove.\nBajatović je podsetio da je Srbija na početku 2012. već dobila oko 12 odsto jeftiniji gas iz Rusije.\nKada bude realizovan gasovod “Južni tok”, cena gasa u Srbiji će zahvaljujući tom starteškom projektu, biti jednake onima koje ima Nemačka, a koje su sada u toj zemlji nešto niže od cena po kojima Srbija dobija gas iz Rusije, kazao je Bajatović.\nPrema njegovim rečima, cena gasa po kojoj potrošači u Srbiji sada plaćaju taj energent je niža za 20 odsto od tržišne i najniža je u Evropi, izuzev Rumunije.\nInvesticioni ciklus “Srbijagasa” od 2008. vredan je 423 miliona evra, od kojih su završena ulaganja oko 180 miliona evra i to u transport, distributivnu mrežu i skladištenje gasa.\nBajatović je naveo da će od oko 2,9 milijardi evra namenjenih planiranim projektima do 2015, oko 1,65 milijardi evra biti uloženo u gasovod “Južni tok”. Oko milijardu evra biće uloženo u izgradnju četiri gasne elektrane kogenerativnog tipa u Beogradu, Novom Sadu, Pančevu i Nišu, u još jedno podzemno skladište gasa u Srpskom Itebeju više od 75 miliona evra, u izgradnju LNG terminala u luci Pančevu oko 80 miliona evra.\nSredstva će biti obezbeđena u saradnji sa strateškim partnerima ili iz kredita, objasnio je Bajatović.\nTrenutna potraživanja “Srbijagasa” iznose oko 80 milijardi dinara, a dug JP je oko 60 milijardi dinara, naglasio je Bajatović i objasnio da je oko 20 odsto potraživanja “Srbijagasa” neneplativo, dok će deo morati da bude pretvoren u javni dug.\nPotrošnja gasa u Srbiji od 2008. je porasla za oko 15 odsto, rekao je dalje Bajatović i naveo da je u Srbiji tokom 2011. potrošeno 2,3 milijarde m3 tog energenta.\nBajatović je precizirao da je 2008. kada je on postao generalni direktor, u “Srbijagasu”, bilo zaposleno 1.023 radnika, a danas je 1.066.\nPorast od 43 zaposlena, nije posledica povećanja zapošljavanja, već najvećim delom preuzimanja velikog broja distributivnih sistema i drugih gasnih preduzeća, a postojala je potreba i za viskostručnim kvalifikovanim kadrovima za sprovođenje značajnih projekata, kao što je izgradnja gasovoda “Južni tok”, čiju trasu kroz Srbiju projektuje “Srbijagas”, naveo je Bajatović.\nBajatović je kazao i da je podignuta tržišna vrednost supsidijara, odnosno preduzeća iz drugih delatnosti koje je “Srbijagas” preuzeo zbog dugova za gas, kao što su staklara Paraćin, Azotara, Agroživ, Metanolsko-sirćetni kombinat. Ta preduzeća su uglavnom restukturirana i spremna za staretške partnere, a radna mesta i proizvodnja u tim preduzećima su sačuvani, zaključio je generalni direktor “Srbijagasa”.\nZa “Železaru Smederevo” stigle tri prijave


Milutinov u pravom ritmu - Dnevni list Danas\nEfes igra za iskupljenje, a Darušafaka za još bolje izdanje u Madridu\nMilutinov u pravom ritmu\nOlimpijakos je na startu plej-of faze pokazao u kojim je segmentima igre neprikosnoven i zbog čega će Efesu pravljenje „brejka“ predstavljati Sizifov posao(87:72).\n0Piše: N. M. 21. aprila 2017. 13.00\nFoto: EPA/ JOANJO MARTIN\nAtinjani žele i da večeras pruže partiju nalik prvom meču, u kojem naprosto nije bilo drame ni u obrisima, dok će Efes pokušati da barem delimično opravda epitet ofanzivno vrlo potentne ekipe, sposobne da zakomplikuje četvrtfinalnu seriju. Istovremeno, Real će biti u prilici da drugim trijumfom stekne, kao i Olimpijakos, kapitalnih 2-0, pred promenu domaćinstva i odlazak na teren Darušafake u trećem i eventualno četvrtom meču.\nUz Fenerbahče, Olimpijakos je prikazao verovatno najimpresivniju partiju na startu Top 8 faze. Nikola Milutinov bio je veoma zaslužan za ubedljiv trijumf (11p, 7sk, 2bl), u kojem su Atinjani defanzivno sveli jedan od najboljih napada na svega 72 poena. Oli je uspeo da uspori ritam i da potpuno „uguši“ igru u tranziciji Efesa. Puleni trenera Perasovića večeras bi trebalo da odigraju daleko raznovrsnije i produktivnije u reketu, jer bi ih oslanjanje isključivo na šut sa distance, sigurno dovelo u neprijatnu situaciju.\nReal je na startu Top 8 dobar deo utakmice odigrao daleko ispod renomea možda i vodećeg favorita za osvajanje Evrolige. Vonamejker je bio u mogućnosti da organizuje igru po svom nahođenju i ukoliko mu nešto slično i večeras dozvole, pre svih, Tejlor (defanzivni specijalac), ali i LJulj, odnosno Dončić, kasno paljenje moglo bi da se pretvori u blokiranje motora pred odlazak u Istanbul.\nSkor u četvrtfinalu\nPanatinaikos – Fenerbahče (0-2)\nCSKA – Baskonija (2-0)\nReal – Darušafaka 21.00 (1-0)\nOlimpijakos – Efes 20.00 (1-0)\nolimpijakos, real madridBeograd


Dušan Žugić\t 14.10.2021. 14:12h\nGradonačelnik Subotice Stevan Bakić sastao se danas sa ambasadorom Italije u Srbiji Karlom Lo Kašom. Prijem je upriličen uoči poslovnog susreta održanog u Velikoj većnici Gradske kuće na kome su predstavnicima Grada Subotice, Regionalne privredne komore Subotica, lokalnih kompanija zainteresovanih za pronalaženje poslovnog partnera u Italiji i italijanskih kompanija koje posluju na području Regionalne privredne komore Severnobačkog upravnog okruga predstavljene aktivnosti institucija koje čine „Sistema Italia“ u Srbiji. Sastanak u Velikoj većnici Gradske kuće prvi je u nizu poslovnih susreta pod nazivom „Roadshow Serbia 2021“ koji se organizuju u cilju dodatnog unapređenja saradnje između italijanskih i lokalnih institucija i kompanija.\nGradonačelnik Bakić je, obraćajući se medijima nakon prijema u Zelenoj sali Gradske kuće, izjavio da je Njegova ekselencija, ambasador Italije Karlo Lo Kašo tokom srdačnog i iskrenog razgovora predstavio važnost italijanske privrede i njenu prisutnost na tržištu Republike Srbije.\n„Delegacija koju sam ja predvodio u ime Grada Subotice istakla je važnost koju za naš grad ima saradnja sa Italijom i predstavila projekte koje smo do sada realizovali. A koliko je ta saradnja dobra i na kom su nivou naši odnosi najbolje svedoči činjenica da su italijanska ambasada, Komora italijansko-srpskih privrednika, Italijanska trgovinska agencija i predstavništvo Konfederacije italijanske industrije u Srbiji, izrazili želju da upravo iz Subotice krene jedna serija poslovnih susreta i prezentacija njihovog zajedničkog delovanja pod nazivom ’Sistema Italia’. Velika nam je čast što će upravo Subotica biti grad u kojem će početi predstavljanje ovog projekta i što će se u Velikoj većnici Gradske kuće održati eminentni skup predstavnika italijanskog sistema u Srbiji, kao i italijanskih privrednika koji ovde posluju, kako bi prezentovali mogućnosti konkretne saradnje predstavnicima Regionalne privredne komore Subotica i subotičkim privrednicima koji žele da uspostave saradnju ili da izađu na italijansko tržište. Nadam se da ćemo opravdati poverenje i pokazati se kao dobri domaćini“, rekao je gradonačelnik Bakić.\nPosebno smo zahvalni, dodao je, našem prijatelju, našem Subotičaninu, počasnom vicekonzulu Italije Karminu Taralu, koji se svakodnevno zalaže za što čvršće i jače veze između grada Subotice i države koju predstavlja.\n„Predsednik Srbije Aleksandar Vučić je 2014. godine, tada kao premijer, otvorio fabriku „Gordon“ koja posluje u okviru italijanske kompanije ’Kalcedonija’, što je dalo snažan podstrek razvoju naše Privredne zone ’Mali Bajmok’. Tokom pandemije naša solidarnost i srdačni odnosi još su više došli do izražaja, a privredna razmena sa Italijom na nivou Regionalne privredne komore Severnobačkog upravnog okruga je u kriznoj 2020. godini bila skoro 12 odsto veća nego 2019. godine. Ove godine, ukupna robna razmena sa Italijom iznosila je oko 135 miliona dolara, što je za skoro 93 odsto više nego u istom periodu 2020. godine. Današnji skup će, verujem, doprineti još boljoj privrednoj saradnji Grada Subotice i Italije. Hvala ambasadoru Karlu Lo Kašu na poseti, a svim učesnicima današnjeg skupa želim uspešan sastanak i ugodan boravak u našem gradu“, naglasio je gradonačelnik Stevan Bakić.\nAmbasador Karlo Lo Kašo je izrazio zahvalnost gradonačelniku Bakiću i njegovim saradnicima na, kako je rekao, izuzetnom gostoprimstvu koje svedoči o odnosu velikog prijateljstva i bliskosti.\n„Ovo je prvi put da se čitav ’italijanski sistem’ pokazuje u svim svojim institucionalnim i asocijativnim komponentama, sa namerom da naš rad predstavimo u različitim njegovim artikulacijama i da podelimo razvojne mogućnosti naše već odlične saradnje. Srbija je tržište u koje je Italija verovala ranije i više od drugih. I nastavlja da veruje u to, uz stalna ulaganja i na obostranu korist. Mi smo drugi najveći trgovinski partner Srbije, sa razmenom koja je u prvih osam meseci 2021. godine iznosi više od 2,6 milijardi evra. Nadamo se da ćemo uspeti da nastavimo ovaj pozitivan trend i samim tim izjednačiti rekord iz 2018. godine od četiri milijarde evra u razmenama“, naveo je Karlo Lo Kašo.\nPodvukao je da je Subotica za prvi u nizu poslovnih susreta pod nazivom „Roadshow Serbia 2021“ bila „prirodan izbor“.\n„Ovde radi oko 50 italijanskih kompanija sa više od 1.600 zaposlenih. Ako uzmemo u obzir celu Vojvodinu, imamo preko 120 preduzeća i skoro 10.000 radnika. Vojvodina, takođe, pokreće trgovinu sa Italijom, koja je u prvoj polovini 2021. godine iznosila 675 miliona evra, što je oko 34 odsto celokupnog obima bilateralne trgovine“, rekao je ambasador Karlo Lo Kašo.\nGradonačelnik Subotice Stevan Bakić je, prigodnim obraćanjem, pozdravio učesnike skupa održanog u Velikoj većnici Gradske kuće.\nStevan Bakićprijemambasador ItalijeKarlo Lo Kaš


Foto: Unsplash, Nick Hilier\nU žižu javnosti ponovo je dospeo nakon što je u izveštaju napisao da novinarke Pinka Gordana Uzelac i Mara Dragović nisu imale teške telesne povrede, što ova medijska kuća osporava navodeći da Aleksandrić nije kredibilan sudski veštak.\nUpitan da prokomentariše izveštavanje Pinka o svom kredibilitetu i pozivanje na drugu medicijnsku dokumentaciju koja opovrgava njegove nalaze o težini povreda novinarki Aleksandrić je izjavio da je u njegovom poslu jedna strana uvek nezadovoljna.\n„Pošto imaju medije u svojim rukama mogu da trabunjanju šta hoće. Predmet sam dobio od tužilaštva i veštačio sam prema postojećoj dokumentaciji. U mojoj četrdsetogodišnjoj karijeri nije se desilo da se pojavi neka druga medicinska dokumantacija sa suprotnim nalazima od zvanične“.\nAleksandrić je opovrgao tvrdnje da je pogrešio u slučaju Dade Vujasinović pozivajući se na superveštačenje Instituta za sudsku medicinu u Hagu koji je potvrdio njegove nalaze.\nOn je izjavio da to mediji u Srbiji nisu zabeležili a, kako je rekao, Veran Matić još uvek priča o ubistvu.\nZa slučaj Topčider Aleksandrić je rekao da američki ekspert koga je angažovala nezavisna komisija nije opovrgao njegove nalaze već je samo naveo da „smatra da je vojnike ubila treća osoba dok se ne dokaže suprotno“.\nOn je za veštačenje u slučaju saobraćajne nesreće koju je izazvao sin vlasnika TV Pink Mitrovića rekao da stoji iza svog nalaza.\nNa pitanje da li je tokom karijere bio izložen pritiscima Aleksandrić je rekao da se na njega ne može vršiti pritisak. „Ni za jedan predmet me niko nije zvao niti sugerisao šta i kako treba da radim“. On je još rekao da se ne obazire na medijske napise. „Novine ne čitam, ne gledam televiziju tako da ne postoji ni taj indirektni pritisak javnosti, izjavio je u razgovoru za Danas sudski veštak Slobodan Aleksandrić.\nNapad na novinarke Pinka Sudski procesi Sudsko veštačenje\n← Danas na „udaru“ jer je otkrio medijsku prevaru\nPoverenica: Đurković počinio diskriminaciju →


Na sjednici Kolegijumu NSRS nije bilo riječi o smjeni Mihajlice | Banjaluka.net\nNa sjednici Kolegijumu NSRS nije bilo riječi o smjeni Mihajlice\nRadovan Višković, predsjednik kluba SNSD-a u Skupštini RS rekao je da je očekivao da na sjednici skupštinskog Kolegijuma bude i riječi o smjeni Milanka Mihajlice sa čela Odbora za bezbjednost ali da ne zna zašto se to nije desilo.\n– Očekivao sam da će to biti, jer je logično da se to desi ako se donese zaključak Odbora da bude smijenjen. Raspitaću se zašto se to nije desilo- rekao je Višković nakon Kolegijuma.\nPonovio je raniji stav SNSD-a da MIhajlica ima pravo iznositi vlastite stavove kao poslanik ali da nema pravo iznositi stavove Odbora prije sastanka odbora.\nKolegij odlučio: Sjednica Skupštine RS 9. februara\nDeveta redovna sjednica Narodne skupštine Republike Srpske, za koju su predložene 24 tačke dnevnog reda, počeće 9. februara ove godine, odlučeno je na današnjoj sjednici Kolegijuma NS RS.\nPoslije Kolegijuma, predsjednik Narodne skupštine Nedeljko Čubrilović precizirao je da je za dnevni red Devete sjednice predloženo pet prijedloga i sedam nacrta zakona, dok se preostale tačke dnevnog reda odnose na izvještaje i druge materijale iz nadležnosti parlamenta.\n– Što se tiče prijedloga zakona, za ovu sjednicu predloženi su sljedeći akti: prijedlog zakona o stečaju, prijedlog zakona o suzbijanju korupcije i najtežih oblika privrednog kriminala, prijedlog zakona o prevozu opasnih materija, prijedlog zakona o izmjenama i dopunama Zakona o republičkoj upravi, te prijedlog zakona o izmjenama i dopunama Zakona o registraciji poslovnih subjekata – kazao je Čubrilović.\nPrema njegovim riječima, planirano je da Deveta sjednica bude održana 9.,10. i 11. februara, da bi već 12. februara bila održana sjednica skupštinskog kolegijuma na kojoj bi bio utvrđen dnevni red i termin održavanja naredne, 10. redovne sjednice NS RS.\nKako je naglasio, početak 10. sjednice biće zakazan najvjerovatnije za 23. februar.


DAČIĆ: Dijalog stranaka može biti uspešan samo ako su predlozi realni! | Happy BSC portal\nMeđustranački dijalog može da bude uspešan samo ukoliko su predlozi realistični, održivi, prihvatljivi za sve strane i time bi se stvorili uslovi za ono što mi želimo - da svi učestvuju na izborima, rekao je danas predsednik Skupštine Srbije Ivica Dačić.\n"Mi smo napravili jedan presek šta su sve predlozi koje opozicione stranke daju, o tome će se razgovarati sutra, na sastanku gde će prisustvovati predsednik Aleksandar Vučić. Očekujem da se narednih nedelja polako krene u dolazak do konkretnih dogovora i rešenja za neka otvborena pitanja koja bi mogla da budu u cilju poboljšanja izbornih uslova", rekao je Dačić za medije.\nNa pitanje šta nude predstavnici opozicije koji učestvuju u razgovoru, ali uz posredstvo predstavnika Evorpskog parlamenta i da li postoje neki predlozi i da li su prihvatljivi, Dačić je rekao da je tu reč o drugoj grupaciji i da nisu imali priliku da se upoznaju sa njihovim zahtevima zato što su oni te zahtevi podneli Evropskom parlamentu.\n"Dogovor je da do 1. septembra Evropski parlament meni pošalje predlog teksta o kojem bismo razgovarali 17. i 18. septembra, tako da za sada nema tu nekih novih detalja, osim onog što smo mogli da čujemo po medijima. Dijalog može da bude uspešan samo ukoliko su predlozi realistični, ukoliko su održivi, prihvatljivi za sve strane i time bi se stvorili uslovi za ono što mi želimo - da svi učestvuju na izborima i da niko ne traži alibi za neke svoje neuspehe", kaže Dačić.\nNa pitanje da li već sada zna kada će i povodom koje teme zakazati sledeću sednicu, on je odgovorio da sada čekaju da iz Vlade dobiju spisak svih zakona koji oni predlažu, šta će sve biti na dnevnom redu. "Mi očekujemo u septembru predstavnike Venecijanske komisije i ono što je bilateralna međuparlamentarna saradnja, to je pitanje poseta: dolazi predsednik parlamenta Švedske i predsednik parlamenta Slovenije koja je predsedavajuća EU narednih šest meseci, to će biti u drugoj polovini avgusta, tako da praktično nema odmora", zaključio je Dačić.


Ponoviti javni uvid u Nacrt prostornog plana Republike Srbije zbog propusta i nezakonitih radnji - EkoSistem\n25 јун Ponoviti javni uvid u Nacrt prostornog plana Republike Srbije zbog propusta i nezakonitih radnji\nPosted at 13:19h in Uncategorized\tby\tAsja\nMinistarstvo građevinarstva, saobraćaja i infrastrukture počinilo je niz nezakonitih radnji tokom postupka javnog uvida i uskratilo je građanima pravo da na javnoj prezentaciji iznesu primedbe na Nacrt prostornog plana i izveštaj o strateškoj proceni uticaja.\nNakon nezakonitog javnog uvida, Ministarstvo je zakazalo javnu sednicu komisije za planove svega dva dana pred održavanje sednice i tako faktički još jednom onemogućilo javnost da iznese primedbe i komentare na Nacrt prostornog plana, koji je jedan od najznačajnijih planskih dokumenata Republike Srbije. Ta sednica je 23. juna najavljena za 25. jun. Pored toga, Ministarstvo tu sednicu uporno naziva javnom sednicom komisije za javni uvid, iako takva komisija zapravo i ne postoji.\nOvim postupkom se krši Pravilnik o sadržini, načinu i postupku izrade dokumenata prostornog i urbanističkog planiranja. Po tom Pravilniku, nadležni organ u toku izlaganja nacrta prostornog plana na javni uvid, u saradnji sa obrađivačem planskog dokumenta, mora da organizuje najmanje jednu javnu prezentaciju nacrta planskog dokumenta, i to najkasnije deset dana pre isteka javnog uvida.\nUdruženja su u zahtevu istakla i to da su dugoročna strateška opredeljenja za sektor rudarstva i energetike u potpunoj suprotnosti sa potvrđenim međunarodnim ugovorima, a pre svega sa Pariskim sporazumom. Naime, ovim planom se predviđa nastavak eksploatacije lignita i izgradnja šest novih termoelektrana ukupne snage 3,3 GW. Među ovim termoelektranama je i Kolubara B, iako je ministarka energetike Zorana Mihajlović nedavno najavila da se odustaje od ovog projekta.\n„Nacrtom prostornog plana predviđa se i izgradnja malih hidroelektrana ukupne snage 387 MW. Očigledno je da ovaj plan postavlja osnove za nastavak pogubne i devastirajuće energetske politike koja Srbiju sve više udaljava od Evropske unije i ispunjenja međunarodnih obaveza koje je sama prihvatila,“ izjavili su predstavnici udruženja.\nZahtev su podneli: Beogradska otvorena škola, Institut za urbane politike, Mladi istraživači Srbije, Nacionalna ekološka asocijacija, udruženje Polekol, Regulatorni institut za obnovljivu energiju i životnu sredinu (RERI), Svetska organizacija za prirodu WWF Adria, Centar za istraživanje biodiverziteta, Centar za kulturnu dekontaminaciju i Prof. dr Petar Đukić.


Vojni analitičar: Obavezni vojni rok od 90 dana je minimum za obuku - Srce Srbije\nSrce Srbije / Vesti / Spektar / Vojni analitičar: Obavezni vojni rok od 90 dana je minimum za obuku\nRadić je rekao da se najava predsednika Srbije Aleksandra Vučića da će predložiti uvođenje obaveznog vojnog roka od 90 dana “može čitati ne kao predlog, već kao odluka”.\n“Unazad, nekih četiri pet godina je ta tema na stolu i mislim da je predsednik odlučio da se služi obavezni vojni rok i da je to sada samo pitanje određenih mehanizama“, rekao je on.\nOcenio je da je vojska do sada mogla da pripremi sve za služenje obaveznog vojnog roka.\n“Mislim da je šteta što vojska nije pripremila sve za to služenje, s obzirom na to da je imala dovoljno vremena“, rekao je Radić i dodao da možemo relativno skoro da očekujemo služenje obaveznog vojnog roka.\nUpitan da li misli da je 90 dana dovoljno za obavezan vojni rok, on je odgovorio da je “90 dana možda minimum”, dodajući da je to “rok unutar koga se može sprovesti obuka i ništa više od toga”.\n“Voleo bih kada bi to bio jedan kombinovani mehanizam sa 90 dana obavezne obuke i sa 90 dana u roku od tri do pet godina služenja u rezervi, na vežbama, na obukama, zbog kondicije“, rekao je on.\nSmatra da je rok od 90 dana proizvod kompromisa između više ideja.\n“Očigledno je da je prevagnuo stav, odnosno kompromis između ideje da se uvede obavezno služenje vojnog roka i onog što može da se napravi za mlade, kada je reč o njihovom vremenu, energiji i dobroj volji i finasiranju tog projekta“, rekao je on.\nVučić je rekao sinoć da će njegov predlog biti da se u narednom periodu razmišlja o obaveznom vojnom roku od 90 dana, ali da je vojna neutralnost želja Srbije i da će država ostati na toj politici.\n“Svaki čovek, svaki muškarac može da posveti svojoj zemlji 90 dana, to nije ni 365 dana, nije ni šest meseci, a na nadležnim vojnim organim je da nam pokažu računicu koliko bi nas to koštalo“, kazao je on.


VODEĆI FRANCUSKI POLITIKOLOG: Anglo-saksonska agresija protiv Rusije\nVODEĆI FRANCUSKI POLITIKOLOG: Anglo-saksonska agresija protiv Rusije\nVodeći francuski politikolog i prvi čovek Volter Netvork (Voltaire Network), Tjeri Mejsan, u svom novom tekstu „Početak promene sveta“, definisao je ukrajinsku krizu kao „anglo-saksonsku agresiju protiv Rusije“.\nOn piše da ovu anglo-saksonsku agresiju predvode SAD, Velika Britanija i Izrael, te navodi da oni borbu vode na dva fronta, a to je kreiranje Većeg Srednjeg Istoka sa simultanim napadima na Siriju, Irak, Palestinu, itd. i napad na Rusiju preko Ukrajine sa ciljem odvajanja Rusije i Evropske Unije.\n„Čini se da Vašington želi da nametne dolar kao valutu gasnog tržišta, baš kao što su to uradili sa naftom.“ – piše Mejsan.\n„Zapadni mediji jedva pokrivaju dešavanja u Donbasu. Ne govori se o učešću SAD, talasima izbeglica, broju žrtava…“ – kaže Mejsan.\n„Sa druge strane, dešavanja u Severnoj Africi i Levantu, prate se sa zakašnjenjem i predstavljaju kao rezultat arapskog proleća“ – piše Mejsan u svom tekstu.\nRusija je jedina sila koja se može suprostaviti anglo-saksonskom imperijalizmu i agresiji. Rusija ima instrumente kao što su BRIKS, Šangajska organizacija saradnje, ODKB, itd., navodi Mejsan.\nMejsan posebno ističe nedavni Samit BRIKS zemalja i potez stvaranja ravnoteže MMF-u i Svetskoj banci kroz razvoj nove BRIKS banke. Mejsan ocenjuje da će sve to značajno oslabiti uticaj dolara na globalnom nivou.


Read more about Javni poziv za prethodnu konsultaciju u vezi donošenja Odluke o izmjeni odluke o budžetu Opštine Budva za 2020. godinu (rebalans budžeta)\nDanas je u velikoj sali Opštine Budva održan Info dan u vezi sa objavljenim Javnim konkursom za raspodjelu sredstava opredijeljenih za podršku ženskom preduzetništvu.\nInfo dan je otvorio potpredsjednik Opštine Budva, Marko Marković a detalje objavljenog konkursa predstavila je Slavica Maslovar, v.d. sekretarke Sekretarijata za privredu Opštine Budva i mr Ljiljana Jocić, pomoćnica sekretara Sekretarijata za privredu Opštine Budva.\nRead more about Održan Info dan u vezi sa objavljenim Javnim konkursom za raspodjelu sredstava opredijeljenih za podršku ženskom preduzetništvu\nPredsjednik Opštine Budva Marko Carević primio je danas u velikoj sali Opštine Budva najbolje učenike osnovnih i srednje škole, nosioce diplome "Luča".\nČetrdeset sedam učenika sa diplomom "Luča" nagrađeni su za svoj predani i vrijedni rad i odličan uspjeh tokom školovanja.\nRead more about Predsjednik Opštine Budva Marko Carević primio najbolje učenike osnovnih i srednje škole, nosioce diplome "Luča"\nRadovi na kružnom toku kod autobuske stanice u Petrovcu u realizaciji Sekreterijata za investicije i Sekreterijata za komunalno stambene poslove zvanično su završeni danas.\nRead more about Svečano otvoren kružni tok u Petrovcu\nRead more about Poziv za učešće na Javnom konkursu za podršku ženskom preduzetništvu


Crnadak: Sigurnost u BiH i regionu povezana sa migrantskom krizom\n/ Plus / Društvo / Crnadak: Sigurnost u BiH i regionu povezana sa migrantskom krizom\nKlix.ba06.12.2018. u 18:57\nMinistar vanjskih poslova BiH Igor Crnadak izjavio je danas u Milanu da se o sigurnosti u BiH i regionu ne može govoriti bez spominjanja problema migracija.\n“U BiH je ove godine stiglo 22.000 izbjeglica, tražilaca azila i migranata, od kojih 4.000 trenutno traži humanitarnu pomoć, što stvara teške terete za kapacitete u BiH”, rekao je Crnadak, koji učestvuje na 25. sastanku Ministarskog vijeća OSCE-a.\nCrnadak je rekao da je, zahvaljujući finansijskim sredstvima EU, većina migranata zbrinuta i smještena u objekte, ali da je potrebna dodatna pomoć i smještaj.\nOn je pozdravio napore italijanskog predsjedavanja OSCE-a da temu saradnje na rješavanju problema migranata u mediteranskom regionu stavi u fokus svog jednogodišnjeg predsjedanja, saopćeno je iz Ministarstva vanjskih poslova BiH.\nCrnadak je naglasio da BiH daje veliki značaj unapređenju saradnje sa susjedima, posebno na zajedničkom putu ka članstvu u EU i dodao da će BiH nastaviti dijalog i saradnju s OSCE-om i svim zemljama članicama.\nU obraćanju ministrima vanjskih poslova zemalja članica OSCE-a, na plenarnom zasjedanju, Crnadak je istakao da je i ova godina u svijetu obilježena oružanim sukobima, političkim tenzijama, ekstremizmom, terorizmom, migracijama, cyber prijetnjama i organizovanim kriminalom koji narušavaju društveni i privredni napredak i razvoj, te da zbog toga, OSCE ima obavezu da i dalje bude važna platforma za rješavanje i raspravu o navedenim izazovima.\nCrnadak će se sutra u Milanu susresti sa predstavnikom OSCE-a za slobodu medija Harlemom Desirom.\nNova Vispak espresso kafa „Dream“ oduševila posjetioce Sarajevo Coffee Fest-a


DAN D ZA ITALIJU Preko noći je postala žarište na evropskom tlu, uvedene su drastične mere, a danas će se saznati njena dalja SUDBINA\nDanas ističe 14 dana kako se Italija upustila u borbu sa korona virusom nakon što je gotovo preko noći postala najveće žarište na evropskom tlu. Kako su dve nedelje i period inkubacije virusa, danas će se znati i da li su preduzete mere imale efekta ili zemlji predstoji daleko ozbiljnija borba.\nPuste ulice Rima zbog korona virusa\nSve je počelo 23. februara kada je vlada, nakon "samo" 200 prijavljenih slučajeva korona virusa na severu zemlje odlučila da uspostave "crvene zone" u regionima Lombardija i Veneto.\nTada je desetak pogođenih gradova stavljeno pod izolaciju, u ostale je uvedeno ograničenje kretanja. U Milanu i Veneciji uvedena su stroga izolacijska ograničenja.\nU takozvanim, "žutim zonama" verski i kulturni skupovi su otkazani ili odloženi.\nOtkazan je karneval u Veneciji, zatvorena je opera Milanska skala, a na udaru mera našli su se i sportski događaji. Ubrzo su na severu zemlje zatvorene i škole.\nGrađanima je čak savetovano da se ne rukuju i ne ljube prilikom pozdravljanja, što je gotovo uvreda za pravog Italijana.\nU startu je najavljeno da će ove "vanredne mere" trajati dve nedelje i kako se taj period bližio kraju, postalo je jasno da neće sve odvijati onako kako je italijanska vlada zamislila.\n- Ova nedelja će biti odlučujuća. Ako broj novih infekcija počne da opada do kraja nedelje, to znači da su izolacijei sve predizete mere uspeli. Na kraju ćemo shvatiti da li su i koliko mere usporile epidemiju. Očekujemo pozitivne rezultate, optimistični smo - rekao je u nedelju predsednik italijanskog Nacionalnog instituta za zdravlje Silvio Bursafero.\nBroj zaraženih nastavio je da raste uprkos merama\nBroj je rastao svakodnevno\nMeđutim, već istog dana je broj zaraženih skočio za trećinu i nastavio je da raste iz dana u dan. Kako se to desilo i kako su u većini zemalja prvi slučajevi registrovani kod osoba koje su nedavno posetile Italiju, Evropa je počela pažljivo da posmatra kako se zemlja sa slabom koalicionom vladom i krhkom ekonomijom bori sa galapirajućom epidemijom.\nPritisak na italijanske vlasti rastao je sa svih strana i već u sredu su usledile nove mere.\nSredinom nedelje saopšteno je da će sve škole i univerziteti u zemlji, ukupno 58.000 njih, biti zatvoreni do sredine marta. Ova odluka bez presedana nije se se desila u italijanskoj istoriji, čak ni tokom Drugog svetskog rata kada nastava nije prekidana.\nTakođe, sve utakmice u zemlji duge navijačke tradicije, računajući i one iz Serije A, sada se igraju pred praznim tribinama.\nIako je Bursafero izrazio čvrsto uverenje da su za neslavan bilans najviše krive zaraze koje su "pokupljene" pre sprovođenja mera, on danas izgleda ovako - 3.858 zaraženih i 148 preminulih. Raste i broj zaraženih građana drugih zemalja, među kojima je Bosna i Hercegovina, koji su se inficirali na severu Italije.\nIako su poražavajućoj statistici doprinele i činjenice na koje vlada ne može da utiče, poput toga da je Italija država sa velikim brojem starijih ljudi što predstavlja izazov u usporavanju broja smrtnih slučajeva, čini se da će vlada ipak morati da odgovori na neka pitanja.